БӨТЕНДӨНЬЯ ТАТАР КОНГРЕССЫНЫҢ VI СЪЕЗДЫ

ПЛЕНАР УТЫРЫШЫ

 *(Муса Җәлил исемендәге Татар академия дәүләт*

 *опера һәм балет театры)*

03.08.2017 Казан шәһәре

 Пленар утырышны Татарстан Республикасы Дәүләт Советы рәисе Фәрит Хәйруллович Мөхәммәтшин алып бара.

*(Сәхнәгә Татарстан Республикасы Президенты Р.Н.Миңнеханов, Татарстан Республикасы Дәүләт киңәшчесе М.Ш.Шәймиев, Татарстан Республикасы Дәүләт Советы рәисе Ф.Х.Мөхәммәтшин һәм Бөтендөнья татар конгрессы рәисе Р.З.Закиров чыгалар).*

Рәислек итүче: Хәерле көн, хөрмәтле съезд делегатлары һәм чакырылган кунаклар! Сезне съездның оештыру комитеты исеменнән ихлас күңелдән сәламлим. Бүгенге җыен Бөтендөнья татар конгрессының Устав нормаларына нигезләнеп, Татарстан Республикасы Президенты Рөстәм Нургали улының указы буенча җыелды. Һичшиксез, бүген бу залда уза торган Бөтендөнья татар конгрессының VI съезды татар халкы өчен зур әһәмияткә ия.

Әлбәттә, күңелләр дулкынлана, мондый чаралар көн саен узмый, быелгы корылтай аеруча үзенчәлекле. Ул Бөтендөнья татар конгрессының 25-еллык юбилеена туры килә. Шушы 25 ел дәверендә конгресс шактый зур һәм катлаулы юл узды. Һәм горурланып әйтә алабыз, без аны уңышлы уздык. Милләт җыенына дөньяга сибелеп яшәүче татар халкының лаеклы уллары һәм кызлары җыелды. Мондый көтеп алган очрашулар барыбыз өчен дә чын бәйрәм, чын тантана!

Хөрмәтле делегатлар! Съездны әзерләү оештыру комитетына йөкләнгән иде. Ул зур әзерлек эшләрен башкарды. Россия Федерациясенең, чит илләрнең һәм Татарстан Республикасының Бөтендөнья татар конгрессы составына кергән барлык оешмаларында бүгенге съездга барлыгы 826 делегат сайланды. Татарстан Республикасыннан – 106, Россия Федерациясенең 73 төбәгеннән – 500, 41 чит илдән 250 делегат. Бүгенге җыенда 826 делегаттан 811 кеше катнаша.

Хөрмәтле делегатлар! Безнең эшне башлап җибәрү өчен кворум бар. Съезд эшендә Республика җитәкчелеге катнаша. Татарстан Республикасы Президенты Рөстәм Нургали улы Миңнеханов, Татарстан Республикасы Дәүләт киңәшчесе, Татарстан Республикасының беренче Президенты Минтимер Шәрип улы Шәймиев, Татарстан Республикасы премьер-министры Алексей Валерьевич Песошин, министрлыклар һәм ведомстволар җитәкчелеге, муниципаль районнар һәм шәһәр округлары башлыклары.

Съезд эшендә катнашкан өчен түбәндәгеләргә зур рәхмәт белдерәбез. Россия Федерациясе Президентының Идел буе федераль округындагы тулы вәкаләтле вәкиле урынбасары Мельниченко Олег Владимировичка, Россия Федерациясе Дәүләт Думасының милләтләр эше комитеты рәисе федераль татар милли-мәдәни мохтарияте советы рәисе Гыльметдинов Илдар Ирек улына, Россия Федерациясе Президентының эчке сәясәт мәсьәләләре идарәсенең департамент башлыгы Еремин Евгений Владимировичка, милләтләр эшләре буенча федераль агентлыгы җитәкчесе Меженько Андрей Владимировичка, Россия тышкы эшләр министрлыгының чит илләрдәге ватандашлар белән эшләү департаменты директоры Олег Сергеевич Мальгиновка, Мәскәү шәһәре мэрының урынбасары Марат Шакирзянович Хөснуллинга, съезд эшендә илебезнең төрле төбәкләреннән һәм дәүләт хакимият органнарыннан 200 гә якын вәкил катнаша. Шулай ук бүгенге җыенда татар милли хәрәкәтенең башында торган хөрмәтле ветераннарыбызны да кайнар сәламлибез.

Сездның эшче органнарына кагылышлы мәсьәләләр оештыру комитетында, Бөтендөнья татар конгрессы Башкарма комитеты бюросында һәм делегацияләр вәкилләре җыелышында каралды. Шулай ук съездның көн тәртибе проекты әзерләнде. Иң элек безгә җыенның эш Президиумын сайларга кирәк. Президиумны 40 кешедән сайларга дигән тәкъдим бар. Каршылар юкмы? Риза. Рәхмәт!

Делегация вәкилләре җыелышы тәкъдимен исәпкә алып, Президиум исемлеген персональ составы буенча сүз Ульяновск өлкәсе татар милли-мәдәни автономиясе рәисе, Ульяновск өлкәсенең делегаты Рәмис Фәрук улы Сафинга бирелә. Рәхим итегез!

Рәмис Сафин: Хәерле көн, хөрмәтле милләттәшләр, хөрмәтле делегатлар, сезд кунаклары! Делегация вәкилләренең кичә булган җыелы тәкъдиме белән Бөтендөнья татар конгрессы VI съезды **Президиумына** түбәндәгеләрне сайларга тәкъдим итәм:

|  |  |  |
| --- | --- | --- |
|  | Миңнеханов РөстәмНургали улы | Татарстан Республикасы Президенты |
|  | ШәймиевМинтимер Шәрип улы | Татарстан Республикасы Дәүләт Киңәшчесе, Татарстан Республикасының беренче Президенты |
|  | Мөхәммәтшин Фәрит Хәйрулла улы | Татарстан Республикасы Дәүләт Советы Рәисе |
|  | Мельниченко Олег Владимирович  | Россия Федерациясе Президентының Идел буе федераль округындагы тулы вәкаләтле вәкиленең урынбасары  |
|  | Гыльметдинов Илдар Ирек улы  | Россия Федерациясе дәүләт Думасының милләтләр эшләре буенча комитет рәисе, федераль татар милли-мәдәни мохтарите Советы рәисе  |
|  | Еремин Евгений Владимирович  | Россия Федерациясе Президентының эчке сәясәт мәсьәләләре идарәсенең департамент башлыгы  |
|  | Меженько Андрей Владимирович  | Милләтләр эшләре буенча федераль агентлык җитәкчесе  |
|  | Мальгинов Олег Сергеевич  | Россия Тышкы эшләр министрлыгының чит илдәге ватандашлар белән эшләү департаменты директоры  |
|  | Песошин Алексей Валерьевич | Татарстан Республикасы Премьер-министры |
|  | Сәфәров Әсгать Әхмәт улы | Татарстан Республикасы Президенты Аппараты җитәкчесе  |
|  | Әбләзов КамилАлим улы | Сарытау өлкәсе Төбәк татар милли-мәдәни мохтарияте рәисе |
|  | Атик Али | Финляндия Ислам җәмгыяте мәхәлләсе рәисе (Хельсинки шәһәре, Финляндия) |
|  | Әхмәтшин РавилКәлимулла улы | Татарстан Республикасы Премьер-министры урынбасары, Татарстан Республикасы Россия Федерациясендәге тулы вәкаләтле вәкиле |
|  | Ганиев ЭдуардӘнвәр улы | Ульяновск өлкәсе Иске Кулатка районының муниципаль берәмлек башлыгы  |
|  |  Гөнәл Пултар  | Бөтендөнья татар лигасы Президенты (Төркия)  |
|  | Гәрәев МәхмүтӘхмәт улы | Армия генералы, хәрби фәннәр һәм тарих фәннәре докторы |
|  | Егоров ИванМихаил улы | «Ак Барс» холдинг компаниясенең генераль директоры, Татарстан Республикасы Дәүләт Советы депутаты, Татарстан Республикасы керәшеннәре иҗтимагый оешмасы  |
|  | Закиров РинатЗиннур улы | Бөтендөнья татар конгрессы Башкарма комитеты рәисе, Татарстан Республикасы Дәүләт Советы депутаты |
|  | ЗиннуровИрек Хәйдәр улы | Россия Федерациясе Дәүләт Думасы депутаты |
|  | Иксанов Рәфыйк Рәшит улы  | “Благомир” Төбәк иҗтимагый оешмасы рәисе урынбасары, Россия герое  |
|  | Ильясов Ремзи Ильяс улы  | Кырым Республикасы Дәүләт Советы рәисе урынбасары  |
|  | Кәримов Тәүфыйк Әкрәм улы  | Казакъстан Республикасы татар һәм башкорт конгрессы рәисе  |
|  | КолесниковаЛена Рәфыйк кызы | Чиләбе өлкәсе татарлары конгрессы Башкарма комитеты рәисе |
|  | Магазов Риза Шәехҗан улы | “Башкортостан Республикасы татар конгрессы” төбәк иҗтимагый оешмасының Башкарма комитеты әгъзасы, академик  |
|  | Метшин Илсур Рәис улы | Казан шәһәре муниципаль берәмлеге башлыгы |
|  | Мөфти Равил хәзрәтГайнетдин | Россия мөфтиләре Шурасы рәисе |
|  | Мөфти Камил хәзрәтСәмигуллин | Татарстан Республикасы мөселманнары Диния нәзарәте рәисе |
|  | Владыка Феофан  |  |
|  | Мөфти Тәлгать хәзрәт Таҗетдин | Россия мөселманнарының Үзәк диния нәзарәте рәисе |
|  | Надир Дәүләт | Профессор, академик, Истанбул шәһәренең «Айдын» университеты мөгаллиме, җәмәгать эшлеклесе (Истанбул шәһәре, Төркия)  |
|  | НигъмәтуллинРоберт Искәндәр улы  | Россия Фәннәр академиясенең океанология институты фәнни җитәкчесе, Россия Фәннәр академиясе академигы |
|  | Рөстәм Садри | Көньяк Австралия татар ассоциациясе рәисе (Аделаида шәһәре, Австралия) |
|  | Сафина Алсу Ралиф кызы | Татарстан Республикасының халык артисты |
|  | СюняевРәшит Али улы | Германиянең Макс Планк җәмгыятенең астрофизика институты директоры; Космик тикшеренүләр институтының баш фәнни хезмәткәре; Россия фәннәр академиясе академигы (Гархинг шәһәре, Германия) |
|  | Таһиров Индус Ризак улы  | Академик, Казан (Идел буе) федераль университеты профессоры |
|  | Туран Апакай  | Америка төрки-татар ассоциациясе президенты (Сан-Франциско шәһәре, АКШ) |
|  | ФәттаховЭнгель Нәвап улы | Татарстан Республикасы Премьер-министры урынбасары – Татарстан Республикасы мәгариф һәм фән министры |
|  | ХәмидуллинаКамәрия Зиннур кызы | Казан шәһәренең Шиһабетдин Мәрҗани исемендәге 2нче татар гимназиясе директоры |
|  | Хөснуллин Марат Шакирҗан улы  | Шәһәр төзелеше сәясәте һәм төзелеш мәсьәләләре буенча Мәскәү Хөкүмәтендә Мәскәү шәһәре мэры урынбасары  |
|  | Шәйхразиев Васил Габтелгаяз улы | Татарстан Республикасы Премьер-министры урынбасары |
|  | Тимерҗанов Ринат Зәки улы  | Татарстан Республикасы буенча баш федераль инспектор  |

Рәислек итүче. Бик зур рәхмәт! Хөрмәтле делегатлар, нинди тәкдимнәр булыр? Тавышка кую рөхсәтме? Шушы исемлек буенча мандатларыгызны әзерләгез әле тавыш бирергә.

Хөрмәтле делегатлар һәм съезд кунаклары, шушы исемлек буенча тавыш бирү тәкъдим ителә. Мандатларыгызны күтәрүегезне сорыйм. Кем риза? Төшерегез. Рәхмәт.

Кем каршы булды? Юк.

Битараф булганнар? Юк.

Рәхмәт. Президиум сайланды. Сайланган Президиум әгъзаларын сәхнәгә чакырабыз. Рәхим итегез!

Хөрмәтле делегатлар, съездда катнашучылар, Бөтендөнья татар конгрессының VI съездының пленар утырышын ачык дип белдерәм. Гимннар яңгырый.

Вакытлы матбугатта, интернет форумында һәм социаль челтәрләрдә барган фикер алышулардан күренгәнчә, бу җыен белән кызыксынучылар шактый күп. Шуңа күрә съездның эше Бөтендөнья татар конгрессы Башкарма комитеты үзенең интернет сайтында, ТНВ, ТНВ-Планета каналларына, массакүләм мәгълүмат чараларында яктыртып барылачак. Съездда 150 журналист эшли.

Хөрмәтле делегатлар, съездның делегация вәкилләре җыелышы тәкъдимнәре буенча башка эш органнарын сайлау дәвам итәбез. Хәзер мандат комиссиясен сайларга кирәк. Исемлек сезнең кулларыгызда. Ул 12 кешедән тора. Танышкансыздыр дип аңлыйм.

 Кемнәр мандат комиссиясе исемлеген хуплый, мин шул тәкъдимне тавышка куям.

Кем риза? Рәхмәт. Төшерегез.

Кабул ителде.

Мандат комиссиясе сайланды. Комиссиягә үзенең эшенә керешергә һәм мәгълүмат белән чыгыш ясарга тәкъдим итәм.

Секретариатны сайлауга күчәбез. Вәкилләр киңәшмәсе аңа 9 кеше сайларга тәкъдим итте. Әлеге тәкъдим сездә шулай ук бар.

Секретариат исемлеген тавышка куям. Кем риза, мандатларыгызны күтәрүегезне сорыйм.

Төшерегез. Рәхмәт.

Каршылар? Юк.

Битараф булган кешеләр? Юк.

Секретариат та сайланды.

Хәзер хисап комиссиясе сайлана. 12 кандидатурадан торган исемлек сезнең кулларыгызда шулай ук бар. Хисап комиссиясе исемлеген тавышка куярга рөхсәт итегез. Кем риза, мандатларыгызны күтәрүегезне сорыйм.

Төшерегез. Рәхмәт.

Каршылар? Юк.

Битараф булган кешеләр? Юк.

Хисап комиссиясе дә сайланды.

Безгә шулай ук редакция комиссиясен сайларга кирәк. сезгә 19 кандидатурадан торган исемлек тәкъдим ителә. Ул сезнең кулыгызда. Кем килешә, шулай ук тавыш бирүегезне сорыйм.

Кем риза? Төшерегез.

Кем каршы? Юк.

Битараф булган кешеләр? Юк.

Шулай итеп редакция комиссиясен дә сайладык. Съездның барлык эшче органнары да сайланды. Секретариат, хисаплау һәм редакция комиссияләре, үз эшегезне башларга мөмкин.

Хөрмәтле делегатлар, көн тәртибен раслауга күчкәнче мандат комиссиясе хисабын тыңларга дигән тәкъдим бар. Сүз Свердловск өлкәсе татарлары, Урал татарлары конгрессының идарә әгъзасы, Нижнесергинск районы милли-мәдәни мохтарите рәисе Гөбәев Салават Сәгыйтдин улына бирелә. Рәхим итегез!

Салават Гөбәев: Хәерле көн, кадерле милләттәшләр, ерак араларны якын итеп килгән кадерле дусларыбыз! Бөтендөнья татар конгрессы VI съездының мандат комиссиясе мәгълүмате. Хөрмәтле делегатлар, бүгенге утырышта Бөтендөня татар конгрессының VI съездына сайланган 826 делегатның 811 катнаша. Делегатларның уртача яше 55 яшь. Ир-ат делегатлар 488 кеше – 61%, ә хатын-кызлар 312 кеше – 39% тәшкил итәләр. Иң өлкән делегат бүгенге съездыбызда Ерзин Мөнир Ибраһим улы – Казакъстан Республикасы Алма-Ата шәһәреннән. Аңа октябрь аенда 90 яшь тула. Иң яшь делегат Гайсин Искәндәр Илдус улы – ул Казан шәһәреннән. Аңа 20 генә яшь әле. Тыва, Алтай республикаларыннан, Липецк өлкәсеннән, шулай ук Австрия, Венгрия, Италия, Франция, Швейцария илләреннән килгән делегатлар съездда беренче тапкыр катнашалар.

60 кешедән торган иң зур делегация Башкортстан Республикасыннан килде. Съезд делегатлары арасында социалистик хезмәт һәм Россия геройлары, танылган фән, мәдәният, мәгариф эшлеклеләре, җитештерү сферасы алдынгылары, дөньякүләм һәм илебездә шөһрәт казанган артистлар һәм актерлар, күпсанлы хәрби җитәкчеләр дә бар. Шулай ук делегатлар күп санда җирле һәм региональ хакимият органнары һәм депутатлык корпуслары вәкилләре булып торалар. Делегатларның 70% ка якыны төрле дәүләт бүләкләре белән бүләкләнгән шәхесләребез.

Хөрмәтле милләттәшләр! Барлык җирлекләрдә дә делегатларны тәкъдим итү һәм сайлаулар Бөтендөнья татар конгрессының устав таләпләренә туры китереп билгеләнгән квоталар буенча үткәрелгән. Мандат комиссиясенә тиешле документлар тапшырылды. Таләпләрен бозу очраклары билгеләнмәде. Шуңа нигезләнеп, барлык делегатларның да вәкаләтләрен расларга тәкдим итәм.

**Рәислек итүче**: Рәхмәт, Салават! Кадерле делегатлар, мандат комиссиясе чыгарган барлык делегатларның да вәкаләтләрен раслау турындагы карарын раслауга тәкъдим ителә. Мин шушы фикерне, шушы тәкъдимне тавышка куям. Кем риза? Төшерегез мандатларны. Каршылар? Юк. Битарафлар? Юк.

Карар кабул ителде. Барлык делегатларның да вәкаләтләре расланды. Хөрмәтле делегатлар, съезд карарына түбәндәге көн тәртибе тәкъдим ителә.

Көн тәртибе:

1. Бөтендөнья татар конгрессы Башкарма комитеты хисабы.
2. Контроль-ревизия комиссиясе хисабы.
3. Съездның татар халкына мөрәҗәгатен кабул итү.
4. Бөтендөнья татар конгрессы Уставына үзгәрешләр кертү.
5. Бөтендөнья татар конгрессының вәкаләтле органын һәм җитәкчелеген сайлау.
6. Контроль-ревизия комиссиясен сайлау.

Сораулар булмаса, шушы тәкъдимне көн тәртибенә кертеп, бүген үтә торган съездда карарга. Кем риза, мандатларыгызны күтәрүегезне сорыйм. Төшерегез.

Кем риза түгел? Юк.

Битараф булган кешеләр? Юк.

Шулай итеп, көн тәртибе расланды.

Хөрмәтле делегатлар! Сезгә таратылган материалларга игътибар итегез. Чыгышларыгызда аларның эчтәлегенә карата фикерләр әйтергә мөмкинлек була. Безгә регламент турында килешергә кирәк.

Төп докладчыга - 30 минут, чыгыш ясаучыларга 5–7 минут вакыт бирергә тәкъдим ителә. Сорауларны секретариатка язма рәвештә бирү сорала. Бүгенге Пленар утырышның беренче өлешен 12.10 сәгатьтә, икенче өлешен 15.00 сәгатьтән 18.00 сәгатьтә кадәр үткәрергә дигән тәкъдим бар. Каршылар булмаса, шушы регламентны тавышка куям. Кем риза, мандатларыгызны күтәрегез.

Төшерегез.

Каршылар? Юк.

Шулай итеп, пленар утырышның регламенты хупланды. Рәхмәт.

Хөрмәтле делегатлар! Уважаемые делегаты и гости VI съезда! Позвольте огласить Приветствие в адрес съезда Президента Российской Федерации Владимира Владимировича Путина.

Президент Российской Федерации В.В. Путин Президенту Республики Татарстан Рустаму Минниханову, делегатам и гостям VI съезда Всемирного конгресса татар.

Уважаемые друзья!

Приветствую Вас по случаю открытия в Казани VI съезда Всемирного конгресса татар! Считаю ваш форум, собравший участников из разных регионов России и ряда зарубежных стран большим общественно значимым событием. Многообразие религий, культур, традиций по праву являются одним из главных богатств нашего многонационального Отечества. Государство придает приоритетное значение вопросам сохранения идентичности и самобытности каждого народа, укреплению мира, межнационального и межрелигиозного согласия в стране. Важно, что успех этой масштабной, в высшей степени востребованной работы служат такие серьезные общественные инициативы, как Всемирный конгресс татар, который в нынешнем году отмечает свое 25-летие.

Его усилия направлены на развитие татарского языка и культуры, реализацию значимых образовательных, просветительских, информационных проектов, в том числе в сфере международного сотрудничества, заслуживает самого глубокого уважения. Уверен, что съезд пройдет в творческом конструктивном ключе, будет содействовать налаживанию деловых связей и личных контактов.

Желаю делегатам и гостям форума всего наилучшего!

Президент Российской Федерации

 Владимир Владимирович Путин.

Рәислек итүче: Уважаемые делегаты, в адрес нашего съезда поступило очень много приветствий, поздравлений, телеграмм. Я с вашего позволения озвучу некоторые и сообщу, откуда они пришли в адрес нашего съезда.

Очень теплые пожелания, приветствия от VII съезда Белорусов мира VI съезду Всемирного конгресса татар. Их съезд прошел 15-16 июля 2017 года в Минске. Делегатам и гостям съезда, руководству Республики Татарстан они желают больших успехов. Гордятся, что татары, живущие в Белоруссии едины, активны, трудолюбивы, и желают нам больших успехов. Подписали Елена Маковская и Нина Шедловская.

«Уважаемому господину Минниханову Рустаму Нургалиевичу, делегатам и гостям съезда. Ваше Превосходительство, уважаемый господин Президент! Я с интересом узнал, что в период пребывания нашей делегации в Казани в августе 17 года состоится VI съезд Всемирного конгресса татар, в работе которого примут участие тысяча делегатов из 40 с лишним стран». Я не буду зачитывать весь длинный, обстоятельный текст приветствия, но скажу, что он подписан гетманом Южноморавской области Богумилом Шимеком от Южноморавской области. Эта делегация находилась буквально до вчерашнего дня в нашей республике. Рустам Нургалиевич говорит: «Давайте мы тоже выразим им свою большую признательность».

Очень теплые поздравления из Казахстана. Казакъстан халкы ассамблеясы башчысы Хусаин дигән кеше бик җылы сүзләр җибәргән. Очень теплые пожелания из братского Башкортостана. К нам обратился Президент Башкортостана Рустам Закиевич Хамитов. “Приветствую от имени многонационального народа Республики Башкортостан! У башкир и татар, скрепленных родством многовековой дружбы, богатая история добрососедства. Наши предки всегда дорожили добрыми отношениями. И сегодня братские республики вносят достойный вклад в укрепление экономической мощи России, успешно реализуют совместные проекты в различных сферах во благо жителей Башкортостана, Татарстана и Российской Федерации. Пользуясь случаем, искренне поздравляю Всемирный конгресс татар с 25-летием со дня образования и желаю плодотворной работы. Рустам Закиевич Хамитов”.

Общественная палата Российской федерации обратилась с приветствием к делегатам и гостям съезда. Тоже с добрыми пожеланиями успехов в работе. Подписал это приветствие секретарь Общественной палаты Российской Федерации Валерий Фадеев.

Большое количество телеграмм. Не буду отнимать время. Только обозначу подписанные в адрес делегатов VI съезда губернатором Челябинской области Дубровским, губернатором Астраханской области А.А. Жилкиным, главой Чувашской Республики М.В. Игнатьевым. Очень содержательное приветствие делегатам и гостям съезда от временно исполняющего обязанностями губернатора Свердловской области Куйвашева Е.В.

Наш сосед обращается к нам словами «Дорогие друзья, с добрыми пожеланиями в работе нашего съезда» губернатор Нижегородской области В.П.Шансов. Глава Республики Адыгея обращается к Президенту, делегатам и гостям съезда с пожеланиями успешной работы. Временно исполняющими обязанностями главы республики Адыгея Кумпилов. Марийский наши соседи телеграмму и приветствие направили. Есть телеграмма и от Государственного собрания совета этой республики.

Также с добрыми пожеланиями в работе VI съезда подписано временно исполняющими обязанностями главы республики Марий Эл А.А.Евстифеев. Очень теплое приветствие от председателя комитета Государственной Думы РФ по делам СНГ Евразийской интеграции и связям с соотечественниками Л.Калашникова. Администрация города Красноярска в лице главы города Красноярска приветствует делегатов съезда. Подписал телеграмму Эдгам Акбулатов.

Армавир, Краснодарский край. Исполкому Всемирного конгресса татар Р.З.Закирову, делегатам и гостям съезда глава Армавира Харченко, председатель городской думы Поляков. Я думаю, будет правильно, если мы аплодисментами выразим свою признательность за эти приветствия. Спасибо большое!

Я хочу сообщить о том, что свое приветствие съезду направил также министр иностранных дел Российской Федерации Сергей Викторович Лавров. Слово для его оглашения предоставляется директору департамента по работе с соотечественниками министерства иностранных дел РФ Олегу Сергеевичу Мальгинову.

Уважаемый Рустам Нургалиевич! Уважаемый Минтимер Шарипович! Уважаемые делегаты и гости съезда! Событие, которое поистине имеет огромное значение и для Республики Татарстан и для всей Российской Федерации. Министр иностранных дел РФ С.В.Лавров направил приветствие в Ваш адрес. Разрешите его зачитать. «Сердечно приветствую участников съезда. В нынешнем году Всемирному конгрессу татар исполняется 25 лет. Вам есть чем гордиться. На протяжении четверти века ваша плодотворная деятельность всемерно способствует сохранению этнокультурной самобытности, поддержанию в обществе межнационального и межконфессионального согласия. Оказание всесторонней поддержки многонациональному русскому миру – один из безусловных приоритетов министерства иностранных дел.

 По линии правительственной комиссии по делам соотечественников за рубежом реализуют многочисленные мероприятия по популяризации обычаев и традиций народов России. В их числе татарский национальный праздник Сабантуй, ежегодно проходящий в более 30 государствах мира. При содействии правительственной комиссии по делам соотечественников плодотворно работает Альянс татар Европы. Убежден, что конгресс внесет полезный вклад в дальнейшее раскрытие созидательного потенциала многомиллионной татарской общины России и зарубежных стран, дальнейшее почтение соотечественников, укрепление их многогранных связей с исторической родиной. Желаю вам успешной работы и всего самого доброго. Министр иностранных дел С.В. Лавров».

Рәислек итүче: Спасибо Олег Сергеевич! Бик зур рәхмәт! На самом деле министерство иностранных дел всегда поддерживает наши стремления и активные взаимодействия установлены. Спасибо большое Сергею Викторовичу!

Уважаемые делегаты, в адрес съезда поступило приветствие конгресса местных региональных властей совета Европы. В приветствии отмечается для любой нации, равно как и для любого народа, злободневная проблема сохранения самобытности культурных традиций и духовного наследия. В настоящее время татары полностью интегрированы в общественную жизнь во многих государствах мира. Однако мы знаем, что мультикультурализм включает в себя не только признание и уважение различий, важно понимание уникального вклада каждой нации в развитие общества вне зависимости от ее культурных корней, а также стимулирование и поддержка этого многообразия. Среди общеевропейских институтов и европейских регионов Татарстан широко известен как надежный партнер. Отрадно, что в последнее время республика расширила активное межрегиональное сотрудничество со значительным числом европейских регионов. С добрыми пожеланиями председатель конгресса местных властей совета Европы».

Еще раз я благодарю тех, кто поздравил. Телеграммы сегодня и завтра, видимо, будут поступать. Будет необходимость, найдем возможность и делегатов съезда обязательно проинформируем.

Хөрмәтле делегатлар! Бөтендөнья татар конгрессы Башкарма комитетының хисап-докладны тыңлауга күчкәнче, сүз Татарстан Республикасы Президенты Рөстәм Нургали улы Миңнехановка бирелә. Рәхим итегез, Рөстәм Нургалиевич!

Рөстәм Миңнехановның сәламләү сүзе

Бик зур рәхмәт! Бисмилләәһир-рахмәәнир-рахииим. Әссәләмәгәләйкүм үә рахмәтуллаһ үә бәракәтүһ. Хәерле көн, хөрмәтле делегатлар, кадерле кунаклар! Сезне чын күңелдән Казан шәһәрендә сәламлим. Добрый день, уважаемые делегаты, дорогие гости! Сердечно приветствую вас в столице Республики Татарстан!

Дөньяның төрле почмакларында, Россия төбәкләрендә һәм Татартстанда яшәүче татарлар өчен бүгенге көн аеруча мөһим. Конгрессның һәр съезды көтеп алынган тарихи вакыйга. Әлеге съезд Бөтендөнья татар конгрессының 25-еллыгында үтүе символик мәгънәгә ия. Бу вакыт эчендә конгресс тормышчан булуын исбатлады, үзен телне, мәдәниятне һәм татар халкының гореф-гадәтләрен саклаучы институт итеп күрсәтте. Халкыбызны берләштерүче мөһим факторга әйләнде.

Конгресс милләтебез һәм аның киләчәге өчен җан атучы барлык татарларны берләштерде. Үткән чирек гасыр эчендә ул күпләгән уңышлы проектларны күтәреп чыкты. Ел саен республика ярдәме белән төрле зур чаралар уза. Алар арасында Бөтенроссия татар авыллары эшмәкәрләре җыены, бөтендөнья татар хатын-кызлары форумы, Татарстанның эшлекле партнерлары форумы, Бөтенроссия татар төбәк тарихын өйрәнүчеләр съезды, шулай ук татар галимнәре, укытучылары форумнары, “Идел йолдызлары”, “Урал сандугачы”, “Дуслык җыры”, “Таң йолдызы”, “Көзге Иртыш моңнары” фестивальләре, “Искер җыен” себер татарларының тарихи-мәдәни мирасы халыкара фестивале, “Татар кызы” халыкара конкурсы. Журналистлар һәм массакүләм мәгълүмат чаралары арасында узучы “Татар рухы һәм каләм” Бөтенроссия конкурсы киң танылды. 2014 елдан Бөтендөнья татар конгрессының “Дөнья” интернет-студиясе эшли. “Татарлар”, “Халкым минем” телевизион тапшырулар, ай саен чыга торган “Халкым минем” газеты турында да әйтми мөмкин түгел.

Чит илдәге һәм башка төбәкләрдә оешмаларның кызыклы башлангычларын билгеләп үтәсе килә. Казакъстан татарлары конгрессы, Ташкент шәһәренең татар иҗтимагый мәдәни-агарту үзәге, Кыргызстан халыклары ассамблеясенең “Туган тел” берләшмәсе. Төркия, Финляндия, Канада, Австралия һәм кытай татар иҗтимагый берләшмәләре зур эш алып бара. Ульян, Чиләбе, Оренбург, Әстерхан, Курган өлкәсе, Чувашия республикасы, Новосибирск, Сарытау һәм Самара өлкәләре һәм Башкортстан республикасы төбәк оешмалары бигрәк тә зур хезмәт куя.

Яшьләр белән эшләүгә аеруча басым ясала. Бөтендөнья татар яшьләре форумы популярлашып килә. Әлеге юнәлешне киләчәктә дә үстерү кирәк. Үзара бәйләнешнең яңа төрләрен, беренче чиратта IT технологияләрне куллану мөһим. Татар социаль челтәре киң тарала бара. Мәсәлән, инстаграмда социаль челтәр 130 мең, Вконтакте 430 мең кешене туплый.

Милли бәйрәмебез Сабантуйны популярлаштыру өчен зур көч куела. Европа, Федераль һәм Бөтенроссия авыл Сабантуйларының узуы матур гадәткә әйләнде. Күптән түгел бәйрәм Әстерханда һәм Пенза өлкәсендә үтте. Быел Сабантуй Россиянең 59 төбәгендә һәм 32 чит илдә узды. Һәм ватандашларыбыз тормышында күркәм вакыйгага әйләнде. Бу конгрессның зур эше. Республика, Россия төбәкләре һәм чит ил хакимиятьләре булышлыгы, күпсанлы энтузиастлар хезмәте нәтиҗәсе.

Сабантуй ватандашларны һәм чит илдә яшәүче халыкларны татар мәдәнияте һәм гореф-гадәтләре белән таныштыра. Бәйрәм – милли-мәдәни байлыгыбыз. Аны ЮНЕСКО матди булмаган мәдәни мирасы исемлегенә кертү мәсьәләсен күтәрергә кирәк. Сез әлеге башлангычны хупларсыз дип уйлыйм.

Ел саен үтүче татар дин әһелләре форумын да билгеләп үтәсем килә. Ислам дине милләтебезнең аерылмас өлеше. Форум, замана куркынычларына карамастан, актуаль мәсьәләләр буенча фикер алышу, бердәм карар кабул итү мәйданчыгына әйләнде. Конгрессның иң зур казанышы – аның кешеләре.

Хөрмәтле съездда катнашучылар! Сезнең барыгызга да зур рәхмәт! Сез милләтебезнең киләчәге. Телне, бай мәдәниятне, гореф-гадәтне саклау һәм үстерү өчен янып яшисез. Сезгә бик зур рәхмәт!

Бөтендөнья татар конгрессы башкарма комитеты рәисләре Индус Резак улы Таһиров һәм Ринат Зиннур улы Закиров куйган олы хезмәтне билгеләп үтәсе килә. Шулай ук Казакъстандагы Тәүфыйкъ Кәримов, Үзбәкстандагы Ришат Нәбиуллин, Австралиядәге Рөстәм Садри, Алманиядәге Бари Диянов һәм Венера Вагыйзова, Кытайдагы Торсынтай Галиев һәм Абдулла Аббас, Кыргызстандагы Гөлсинә Үлмәсколова, Литвадагы Таирас Кузнецовас, Финляндиядәге Атик Али һәм башкалар конгресс эшенә зур өлеш кертәләр.

Илебез төбәкләрендә Әнвәр Алмаев (Әстерхан), Тамир Алимбаев (Омск), Вәгыйзь Фәйзуллин (Красноярск), Әмир Гәрәев (Новосибирск), Фәрит Гыйбатдинов (Чувашия), Нурулла Саттаров (Төмән), Лена Колесникова (Чиләбе), Рәмис Сафин (Ульян), Бакир Акҗегетов (Пенза), Камил Әбләзов (Сарытау), Люция Вафина (Башкортостан), Марат Юнысов (Курган) һәм башкалар аеруча актив эшлиләр.

Конгресс татар милли-мәдәни федераль автономиясе белән уңышлы гына эш итә. Автономияне күп еллар дәвамында Илдар Ирек улы Гыйльметдинов җитәкли. Аңа да бик зур рәхмәт! Татарстаннан читтә яшәүче ватандашларыбыз белән элемтәләрне ныгыту вәкаләте Республика Конституциясендә беркетелгән. Татар кайда гына яшәмәсен, Татарстанны тарихи ватаны итеп саный. Шуңа күрә безнең алда телне, мәдәниятне һәм гореф-гадәтне саклау һәм үстерү бурычы тора.

Без татарлар яшәгән төбәкләр һәм илләр белән эшләүгә зур игътибар бирәбез. Бөтендөнья татар конгрессы проектларына ярдәм итәргә тырышабыз. Мәдәният, мәгариф һәм фән министрлыклар линиясе буенча да булышлык күрсәтелә. “Без бергә” газетасы бастырыла, “ТНВ-Планета” телевизион каналы эшли, балалар өчен канал булдырыла. “Татар-информ” агентствосының татар редакциясенә үзгәреш кертелде. “Нокта-татар” доменында татар сайты эшли башлады. “Татарлар әдәбияты үзәге” интернет порталы булдырылды. Анда бүген 1100 дән артык китап җыелган.

Поддержке татарского языка, культуры и традиций способствует соглашение протокола на правительственном уровне. Сегодня Татарстан имеет 26 межправительственных соглашений с зарубежными странами и 74 с Российскими регионами. В их рамках осуществляется поддержка соотечественников. В программе визитов руководства республики в регионы России и зарубежные страны всегда включаются встречи с татарской общественностью. Высокую оценку данной работе дал министр иностранных дел Российской Федерации Сергей Лавров.

В свою очередь, необходимо выразить признательность Министерству иностранных дел Российской Федерации за постоянную поддержку наших инициатив. Татары кровно заинтересованы в сильной России, гарантирующая успешное развитие национальных языков, культуры и традиций народов на всей территории страны.

Надежным гарантом в этих вопросах выступает наш нациоанльный лидер – Президент страны Владимир Владимирович Путин. Его позиция последовательна и нацелена на поддержку этнокультурного развития народов, сохранения мира и согласия.

Результатом активной работы Республики и широкой общественности стало признание Татарстана на международной арене. В Казани проходят крупнейшие Всероссийские и сеждународные форумы. Республика является инвестиционно привлекательным регионом. Развивая партнерские отношения со 145 странами по основным макроэкономическим показателям традиционно входит в число регионов-лидеров России.

Повышение узнаваемости Татарстана способствовало успешной реализации таких масштабных проектов, как Тысячелетие Казани, Всемирная летняя Универсиада, чемпионат мира по водным видам спорта, Кубок Конфедераций. В 2018 году столица республики примет игры группового турнира чемпионата мира по футболу. В 2019 году у нас пройдет мировое первенство по рабочим профессиям WorldSkills. А в 2022 году чемпионат мира по плаванию на короткой воде.

Большое внимание в Татарстане уделяется сохранению историко- культурного наследия. В настоящее время в Республике расположены 3 из 29 объектов ЮНЕСКО, имеющихся в России. Это историко-архитектурный комплекс Казанский Кремль, архитектурно-исторический комплекс Болгар, Успенский Собор и монастырь острова-града Свияжск.

Успешное развитие республики, восстановление уникальных объектов повышают туристическую привлекательность. Татарстан – один из лидеров среди регионов Российской Федерации в сфере туризма. Объем туристического потока в республике по итогам прошлого года составил порядка 3 миллионов человек.

Сложность сегодняшнего мира, множество негативных процессов отражается на этнокультурном развитии народов. Крайне важно противостоять этим вызовам, поддерживать лучшие инициативы и проекты, способствующие сохранению и развитию языка, культуры, традиций татарского народа. К сожалению, не всегда есть понимание важности данной работы со стороны государственных и муниципальных органов власти. Мы рассчитываем как на более активные и созидательные работы самих общественных организаций, так и на поддержку федерального центра. Было бы правильно, чтобы эти актуальные вопросы нашли отражению в новом законе о государственной национальной политике по Российской Федерации, работа над которой ведется в настоящее время.

Бүгенге шартларда туган телне саклау мәсьәләсе бик катлаулы. Төрле сәбәпләр аркасында телне белмәү татарларның бердәмлегенә үзебезне белем милләте итеп тоюга киртә булмаска тиеш дип уйлыйм. Татарларны халкыбызның нык рухы, милли хәзинәгә, мәдәни байлыкка, гореф-гадәтләргә тугрылык берләштерә. Милләт буларак билгелүче бөтен әйбер безне берләштерергә тиеш. Бөек мәдәнияткә һәм милли рухка якын булу телне өйрәнүдә дә ярдәм итәр диеп ышанам. Монда “Ана теле” һәм “Татар иле” кебек ресурсларның роле зур.

Бүген “Татар иле” дөньяда һәм Россиядә киң танылган исемнәргә бай. Безне барыбызны да татар булуыбыз берләштерә. Сезгә Төркиядән Надир Дәүләт, Финляндиядән Окан Дахер, Кыргызстаннан Рәйсә ханым Атамбаева, АКШтан Идел һәм Юлай Шамил углы, Алманиядән Софья Гөбәйдуллина һәм Рәшит Сюняев һәм башкалар яхшы таныш.

Без Россиянең танылган татарлары. Роальд һәм Ренад Сәгъдиев, Мәхмүт Гәрәев, Альбина Шагимуратова, Аида Гарифуллина, Роберт Нигматуллин, Ренат һәм Рәсим Акчуриннар, Шамил Тарпищевлар белән горурланабыз. Тарихта тирән эз калдырган Гаяз Исхакый, Садри Максуди, Хөсәен Ямашев һәм башка мәдәният һәм фән әһелләрен, галимнәрне дөньяда яхшы беләләр. Кул чабыйк әле бу исемнәргә.

Уважаемые участники съезда! Крайне важно, чтобы формы работы конгресса соответствовали существующим вызовам, учитывали многообразный опыт всех организаций, входящих в конгресс. Высоко оценивая роль Исполнительного комитета следует больше внимания уделить формированию широкого представительного органа, который включает наиболее видных и авторитетных деятелей татарских организаций.

Необходимы изменения в уставе организации. Целесообразным видится создание Совета под названием “Милли Шура”, избираемого съездом. Было бы правильным, чтобы его возглавил уважаемый лидер с широкими полномочиями. Важно, чтобы он имел нескольких заместителей, избрание которых можно провести на съезде сегодня.

Кроме того, с учетом широкой географии организаций, необходимо обеспечить возможность более предметного участия представителей регионов России и зарубежа, принятие управленческих решений. При этом Исполком представлял бы из себя управленческий аппарат, руководитель которого сохранил бы статус первого заместителя председателя “Милли Шуры”.

Кадерле дуслар, пленар утырыш программасы бик эчтәлекле. Бүген милләт киләчәге белән бәйле күп актуаль сораулар күтәреләчәк. Аларга кызыклы һәм продуктив җаваплар табылыр дип уйлыйм. Шулай ук сез Республиканың инновацион потенциалы. Кайбер муниципаль районнар, безнең казанышлар, кешеләр тормышы белән якыннан таныша алачаксыз. Очрашулар файдалы булыр дип ышанам. Дәүләт Советы, Республика хакимияте татар дөньясы өчен Татарстанның нинди зур әһәмияткә ия булуын тирәнтен аңлый.

Уртак эш нәтиҗәле булсын өчен без бик тырышырбыз. Татарлар язмышы безнең кулда. Телебезне, мәдәниятне һәм гореф-гадәтне саклау һәм үстерү, халкыбызның киләчәктәге урыны бары тик бездән тора. Һәммәбезгә дә уңышлы эш телим! Игътибарыгыз өчен зөр рәхмәт!

Рәислек итүче: Җылы теләкләрегез өчен бик зур рәхмәт, хөрмәтле Рөстәм Нургалиевич! Хәзер, кадерле дуслар, хисап доклады белән чыгыш ясау өчен сүз Бөтендөнья татар конгрессы рәисе Ринат Зиннур улы Закировка бирелә. Рәхим итегез, Ринат Зиннурович!

Ринат Закиров:

 Газиз милләттәшләр! Кадерле дуслар! Мин сезне Татарстанның башкаласында, бөек Тукаебыз әйткәнчә, дәртле, моңлы, нурлы Казанда кайнар сәләмлим. Бу мизгелләрдә безнең күңелләребез очрашу шатлыгы белән тулы. Игътибар итсәгез, залда бик күп таныш йөзләр, янып торган әйдәп баручы татар лидерлары арасында яшь буын вәкилләре дә шактый. Димәк, милләтнең яңа буыннарында да татар рухы яши. Безнең җыен, һичшиксез, татар халкының зурлыгын да, аның бердәмлеген дә раслый.

 Бөтендөнья татар конгрессының VI съезды аның башка корылтайларыннан аерылып тора, чөнки быел конгресс эшчәнлегенә 25 ел тулды. Бу чирек гасыр эчендә милләтебез дә, республикабыз да, нык алга китте. ХХ гасырның 90 елларына кадәр Татарстан автономиясе кысаларында гына бикләнгән, милләтнең бөтенлеген тоймыйча яшәгән халкыбыз, бүген дөнья мәйданына чыкты. Шушы елларның иң мөһим нәтиҗәсе булып - бердәм татар дөньясы барлыкка килде. Моны ерак гасырлардан килгән ата-бабаларыбызның аманәтен үтәү дип кабул итәргә кирәк. XXI гасыр башы милләтебез өчен аеруча үзенчәлекле чор, бүген дөньяның 41 илендә ватандашларыбызны берләштергән оешмалар бар. Һәр җирдә милләтәшләребез татар рухын, милли традицияләребезне, гореф гадәтләребезне саклап, татар мохитын булдырырга тырыша. Бу үзенә күрә бер батырлык. Татар гомер-гомергә яңалыкка омтылган. Ул бер урында гына тик тора алмый, тынгысызлык аның канына сеңгән, кавемебез гел эштә, хәрәкәттә. Юкка гына бездә “Хәрәкәттә бәрәкәт” дип әйтмиләр. Әгәр үзган гасырларда төрле сәбәпләр аркасында милләттәшләребез туган илләреннән чыгып китәргә мәҗбүр ителсәләр, бүген глобальләшү шартларында мөһаҗирлекнең табигате төптән үзгәрде. Белемле, укымышлы яшь милләттәшләр дөньяның алга киткән илләрендә үзләренә алдынгы һөнәрләр, мавыктыргыч эшләр сайлыйлар һәм шунда урнашып та калалар. Милләт өчен иң мөһиме-элеккеге мөһаҗирләр һәм аларның яңа дулкыны арасында бернинди каршылыклар булмавы, алар бер үк оешмаларга берләшәләр.

 Шушы 25 ел эчендә татар халкының дәүләтчелеге булган Татарстан Республикасы да нык үзгәрде, аның уңышлары бүген еракларга яңгырый. Чирек гасыр элек җөмһүриятебез мөстәкыйльлек юлына аяк басканда, киләчәгебез әле билгесез иде. Шуңа да карамастан Татарстан кыю, тәвәккәл адымнар белән алга атлады. Әлбәттә, барлык уңышларның нигезендә халкыбызның зур тырыш хезмәте ята. Кайсы гына тармакны алсак та, үткәне белән бүгенгесен чагыштырсак, җир белән күк арасы.

 Башкалабыз Казанны гына карагыз, бүген аны хаклы рәвештә дөньяның иң матур шәһәрләренә тиңлиләр. Ә бит 25 ел элек Казанның үзәгендә шыксыз җимерек хәрәбәләр тулып ята иде. Казан гына түгел, Татарстанның барлык шәһәрләре, район үзәкләре, авыллары үзгәрде, бүген аларны танырлык түгел, аларга газ, су, асфальт юллар, телефон һәм интернет челтәрләре кергән. Кешеләр тырышып эшли, яңа йортлар сала, җиһазланган уңайлы торакларга күченә. Икенче яктан, авыл-шәһәрләрнең инфраструктурасы үсә һәм үзгәрә. Күпме яңа мәктәп – клуб биналары, спорт корылмалары калкып чыкты, транспорт, юллар дөнья стандартларына тиңләшеп бара.

 Әлеге үзгәрешләр бик күп уңай нәтиҗәләр бирде, әйтик, хәзер Казанга ел әйләнәсендә 3 миллионнан артык турист килә. Бу Русия шәһәрләре өчен бик югары күрсәткеч. Шулар арасында милләттәшләребез дә күп, алар тарихи ватаныбызны, башкалабыз Казанны күрергә килә. Һәм әлбәттә инде, аның мондый уңышлары халкыбызда милли горурлык хисен арттыра.

 Язмыш татарны һәрдаим сынап тора. Халкыбызга бер заманда да җиңел булмаган. ХХ гасырның 90нчы елларыннаң башланган яңа чор безгә яңа мөмкинлекләр ачты. Бу мөмкинлекләр Татарстанның яңа дәүләтчелеге белән бәйле. Соңгы өч дистәгә якын ел эчендә Татарстан автономия кысаларыннан чыгып, тотрыклы дәүләт сыйфатларына ия булды. Һәм безнең дәүләтчелек бүген Татарстан һәм Русия конституцияләренә, аларның законнарына, Русия Федерациясе дәүләт хакимияте органнары һәм Татарстан Республикасы дәүләт хакимияте органнары арасында вазыйфалар һәм вәкаләтләр бүлешү турындагы Шартнамәгә нигезләнгән. Мондый хакыйкый җирлек республикабызга һәм татар халкына ышанычлы адымнар белән алга барырга мөмкинлек бирде. Бүгенге федератив дәүләт төзелешендә уникаль саналган мондый документның кирәклеге аерым сәяси даирәнең тиктомалга холык күрсәтү омтылышыннан гына тормый. Аның нигезендә җөмһүриятебездә дус-тату яшәүче 173 милләт вәкилләрен берләштергән зур халыкның ныклы ихтыяры да, 90нчы еллар башында үткәрелгән Татарстан Республикасы референдумы нәтиҗәләре дә ята. Без инде чирек гасырга якын шундый килешүләр җирлегендә вазыйфалар-вәкаләтләр бүлешеп, барлык юнәлештә дә үрнәк булырлык “Татарстан моделен” гамәлгә ашыруга ирештек. Быел икенче Шартнамәнең көчендә калу срогы төгәлләнә. Татарстанның тарихи, мәдәни, икътисади үзенчәлекләреннән чыгып эшләнгән әлеге Килешү, һичшиксез, халык мәнфәгатьләрен үзәккә алган федераль закон нигезендә озайтылырга тиеш. Әлеге гадел таләп Татарстан Халыкларының быел 22 апрельдә булып узган III съезды резолюциясендә яңгырады. Татарстан Дәүләт Советы да үзенең 11 июльдә узган сессиясендә шушы Шартнамәне озайтуны сорап Русия Федерациясе Президентына мөрәҗәгать кабул итте. Мондый заруриятне бүгенге корылтаебыз делегатлары да яклар дип уйлыйм.

 Һәм әйтергә кирәк, Бөтендөнья татар конгрессының барлыкка килүе дә Татарстан дәүләтчелегенең яңа статуска күтәрелүе белән бәйле. Күпләребез хәтерлидер, 1992 елның җәендә Татарстан Республикасы Президенты Минтимер Шәрип улы Шәймиевның фәрманы нигезендә бөтен дөньяга сибелгән татар халкы вакилләре Казанга җыелды. Нәкъ менә без бүген җыелган театр бинасында халык җыены Бөтендөнья татар конгрессын булдыру турында карар кабул итте. Баксаң, инде чирек гасырлык гомер узып та киткән. Чынлап та, бу һичшиксез, татар тарихының мөһим вакыйгасы, чөнки әлеге чара күп миллионлы татар халкының уртак милли тормышын коруда тәүге адым булды. Ул корылтайның күтәренке рухы күпләрнең күңелендә әле дә саклана. Конгрессның беренче рәисе итеп танылган галим, тарих фәннәре докторы, академик Индус Ризакович Таһиров сайланды. Ул конгрессны 10 ел дәверендә җитәкләде һәм оешманы аякка бастыруга зур өлеш кертте.

 Соңгы ике съезд арасындагы эшчәнлеккә күчкәнче, без беренче чиратта халкыбыз өчен көчләрен кызганмыйча хезмәт иткән, әмма фани дөньядан бакый дөньяга күчкән шәһесләребезне искә алып үтик:

Мәсгут Гаратуев (Удмуртия)

 Рөстәм Вәлиев (Казан шәһәре)

 Расих Латыйпов (Гали авылы, Самара өлкәсе)

 Кифая Фазлетдинова (Уфа шәһәре, Башкортостан)

Әлфия Афзалова (Казан шәһәре)

Рәшит Нурмөхәммәтов (Тольятти)

Фнүн Мирзаянов (Удмуртия)

Ирек Бахманов (Казан шәһәре)

Азат Курчаков (Ульян шәһәре)

Лена Шагыйрьҗан (Казан шәһәре)

Суфиян Паварисов (Башкортостан)

Әхсән Баянов (Казан шәһәре)

Фирдәвес Гарипова (Казан шәһәре)

Рәшит Вәгыйзов (Казан шәһәре)

Ганс Сәйфуллин (Казан шәһәре)

Илфак Шиһапов (Казан шәһәре)

Җүнәйт Чапаноглы (Сан-Франциско, АКШ)

Талип Кудеки (Монреаль, Канада)

Өлкән Али (Хельсинки, Финляндия)

Равил Салихмәт (АКШ)

Зәкия Муксинова (Костанай, Казакъстан)

Хәния Фәрхи (Казан шәһәре)

Бу шәхесләрне бүген искә алуыбыз аларның рухына дога булып ирешсен иде. Аларның күңел җылысы белән корылган милләт учаклары сүнеп калмады, киресенчә, көннән-көн яктырак булып балкый. Бу залда безнең оешмаларның әйдәп баручы лидерлары, барыбыз өчен дә ышанычлы таяныч булган шәхесләр утыра. Күп вакытта, үзләренең шәхси мәнфәгатьләрен читкә куеп, милләт өчен көрәшүче мондый тынгысыз җаннар халкыбызның алтын фонды булып торалар.

 Кадерле туганнар, сезне барыгызны да Конгресс исеменнән зур халыкара татар оешмасының 25 еллык юбилее белән чын күңелдән котлыйм һәм ихлас рәхмәт сүзләребезне җиткерәм.

Рәислек итүче: Ринат Зиннурович, күп кенә исемнәр яңгырады. Вакытлымы, вакытсызмы... Үлем ул беркайчан да вакытлы булмыйдыр инде, вакытсыз күп кешегә. Ләкин аларны басып, искә алыйк әле бер минут тынычлык белән.

Урыннары оҗмахта булсын. Бик зур рәхмәт.

 Ринат Закиров: Без Татарстан җитәкчелегенә чиксез рәхмәтле. Төбәкләрдәге оешмалар һәрвакыт аның теләктәшлеген һәм игелекле ярдәмен тоеп тора. Күпләр шаһит, Татарстан Президенты Рөстәм Миңнеханов кайсы гына төбәккә, нинди генә илгә бармасын, шунда милләттәшләребезнең тормышы белән якыннан кызыксына, иң четерекле проблемаларын хәл итәргә булыша. Милләтебезнең мондый лидеры булуы, татар халкының зур бәхете. Шуңа да халкыбыз аны якын итә, аңа ышана. Мин барыбыз исеменнән олы рәхмәтләребезне Татарстанның беренче Президенты Минтимер Шәймиевкә дә җиткерәм. Безнең зур эшләребез аның фатыйхасы һәм ярдәме белән башланды. 90нчы еллар билгесезлегендә татар конгрессының кирәклеген аңлап, аның бердәнбер дөрес юлын сайлау, Минтимер Шәриповичның зирәклеге һәм алдан күрүчәнлеге хакында сөйли.

 Татар дөньясы Минтимер Шәриповичка Русиянең Хезмәт Герое исемен бируне зур рухлану белән кабул итте. Бу, бүләк, бер яктан, гомерен халкыбызга, республикабызга хезмәт итүгә багышлаган олуг шәһесне зурлау булып яңгыраса, икенче яктан, Татарстанның ил күләмендәге дәрәҗәсен тагын бер кат раслау булып тора.

 Республикабызның тагын бер күркәм үзенчәлеге турында әйтәсем килә. Татарстан үзенең күп милләтле халкы, аның бердәмлеге белән көчле. Чөнки биредә һәр милләтнең үз телен, мәдәниятен, гореф-гадәтләрен саклау мөмкинлеге бар. Элек-электән дустанә гомер итүче халык вәкилләренең республика күләмендә милли бәйрәмнәре оештырыла, үз телләрендә матбугат басмалары һәм китаплар чыгарыла, белем алу хокукларын саклау өчен чаралар күрелә, яшь талантларның фестивальләре үткәрелә, төрле традицион дин тотучылар өчен гыйбадәтханәләр салына, искеләре яңадан төзекләндерелә. Бу яктан безнең республика бөтен Русия Федерациясенә үрнәк булып тора ала.

 Милләт эшендә уңышка ирешәсең килә икән, чит илләрдәме, Русия төбәкләрендәме, җирле хакимиятләр белән хезмәттәшлек итә белергә кирәк. Бөтендөнья татар конгрессы беренче көннәреннән үк эшчәнлеген шушы нигездә алып бара. Әлеге хезмәттәшлек үзенең уңай нәтиҗәләрен бирә. Бик күп төбәкләрдә милләтебез вәкилләре җирле парламентларга депутат булып сайланды. Күрше Удмуртия парламентында 9, Әстерхәндә - 6, Ульянда һәм Ырынбурда – 5әр, Марий Элда һәм Мордовиядә - 4әр, Пенза һәм Омскида – 2шәр, Төмән, Свердловск, Новосибирск, Түбән Новгород, Кострома, Самара, Чуашстан, Кыргызстан һәм Казакъстанда – 1әр. Милләттәшләребез югары мөнбәрләрдән халкыбызның мәнфәгатьләрен яклыйлар. Чит илләрдәге милләттәшләребез дә сынатмый. Әле ХХ гасыр башында Төркиягә, Кытайга килеп урнашкан татар мөхаҗирләрен генә алыйк. Садри Максуди, Йосыф Акчура, Борхан Шаһиди ул илләрнең зур дәүләт җитәкчеләре дәрәҗәсенә кадәр күтәрелгәннәр. Бүген безнең съезда Садри Максудиның нәсел дәвамчысы, оныгы, филолог-галим Гөнель Пултар да катнаша. Атаклы бабасының исемен мәңгеләштерү юлында башкарган хезмәтләре өчен Гөнель ханыма рәхмәтләребезне белдерәбез! Чит илләрдәге татарлар бүген дә алдагы сафта. Миллиард ярым халкы булган Кытай парламентында татар вакилләре Абдулла Аббас, Илдус Әхтямов, Илзат Задэ депутат булып торалар.

 Халкыбызның бик күркәм бер хасияте бар: ул гомер-гомергә мәгърифәтле булган, аң-белемгә омтылган. ХХнче гасыр башында урта Азия халыклары арасында мәгърифәт тарату эшендә меңләгән татар зыялылары катнашкан. Халкыбызның шушындый сыйфатларын күргән, атаклы казах шагыйре Абай үзенең соклануын китапларында язып калдырган. Шунысын да әйтик, бөек Абайның үзен дә 10 ел буе мәдрәсәдә татар хәзрәтләре укыткан.

 Бүген дә татарның интеллектуаль егәре ифрат дәрәҗәдә көчле. Безнең конгресс Татарстан Фәннәр Академиясе белән бергә Бөтендөнья татар галимнәре форумнарын уздырды. Безнең горурланырга тулы нигезебез бар. Рәшит Сюняев, Марат Гыйльфанов, бертуган Роальд һәм Ренад Сәгъдиевлар, Роберт Нигматуллин, Ринат Акчурин, Кев Салихов, Наил Сахибуллин исемнәре бөтен дөньяга билгеле. Күптән түгел Русия Президенты Владимир Владимирович Путин милләттәшебез, куренекле астрофизик Рәшит Али улы Сюняевка Русия Федерациясе Дәүләт премиясен тапшырды. Әйдәгез, бүгенге корылтай исеменнән галимебезне чын күңелдән котлыйк, аңа саулык-сәләмәтлек һәм яңадан-яңа ачышлар телик. Татарның ерак гасырлардан килгән белем-гыйлем традицияләре уңышлы дәвам итсен.

 Татарстан җитәкчелеге дә фәнгә, заманча технологияләргә таянып эш итә. Хәзер бөтен Русиягә таралып барган “Электрон хөкүмәт” проекты да башта безнең республикада гамәлгә кертелде. Илнең беренче IT һәм технопарклары да Татарстанда эшли башладылар. Республикабыз юл ярып баручылар миссиясен хәзер дә үтәп килә.

 Бүгенге икътисади тотрыксызлык һәм халыкара санкцияләр басымы заманында гигант төзелешләр алып бару, аерым алганда, зур завод комплекслары салу гаять дәрәҗәдә кыен. Ә инде яңа калалар төзү хәзер гамәлгә ашмаслык хыял булып тоела. Илебезнең алгарышында төпкә җигелеп тартучы республикабыз барысын да эшләргә көч-күәт таба. Хәтерлисездер, Президентыбыз Рөстәм Миңнеханов Татарстан Дәүләт Советына 2010 елгы Юлламасында үзебездә инновация үзәге булдыру идеясен күтәргән иде. Кыска гына вакыт эчендә Идел аръягында 155 мең кешегә исәпләнгән югары технологияләр шәһәре Иннополис калкып чыкты һәм ул 2015 елның 9 июнендә рәсми төстә ачылды. “Махсус икътисади зона” статусы алган калада бүген инде дөнья галимнәре һәм белгечләрен җәлеп итәрлек үз Технопаркы, университеты, шулай ук IT лицее, “Иннополис» халыкара мәктәбе, башка дистәләрчә социаль объектлар эшли. Иннополис биеклеге офыкларыбызны киңәйтә, безне югары технологияләр өлкәсендә яңа үрләр яуларга рухландыра.

 Татарстанның соңгы еллардагы икътисади, социаль һәм мәдәни үсеше дөньяның күп илләрендә зур кызыксыну уятты. Ике съезд арасында гына да Татарстанның делегацияләре күп илләрдә булып төрле өлкәләрдәге яңалыклар белән таныштылар, тәҗрибә уртаклаштылар, шушы илләрдә яшәүче милләттәшләребез белән очраштылар. Татарлар күпләп яшәгән илләрнең Русия һәм Татарстан белән элемтәләренең үсә баруында, һичшиксез, биредәге татар милли оешмаларының да эшчәнлеге зур әһәмияткә ия. Әйтик, Казакъстан, Төркия, Франция, Германия, Кытай, Финляндия, Австралияда, Кыргызстан, Үзбәкстан, Әзербайҗанда гомер итүче милләттәшләребез дә дәүләт җитәкчеләренең җылы мөнәсәбәтен тоеп яши. Татар милли оешмаларының ул илләрдәге Русия илчелекләре, Татарстанның вәкаләтле вәкилләре белән уңышлы хезмәттәшлек кора белүләрен без югары бәялибез.

 III съездан соң Татар конгрессы, илдәге вазгыятьне истә тотып, яңа стратегия алып баруга күчте: төгәлрәк әйткәндә, милли хәрәкәтне конкрет проектларны тормышка ашыру белән тулыландыруны максат итеп куйган идек. Бөтендөнья татар конгрессының яңа эш стратегиясе татар халкының барлык катламнары белән эш алып баруны күздә тотты. Инде хәзер икеләнмичә әйтә алабыз, мондый стратегия үзен аклады. Бүген конгрессның бер дистәгә якын конкрет проектлары бар. Шулар аркылы конгресс татар дөньясын уятты, хәрәкәткә китерде.

 Татар халкының этномәдәни тәңгәллеген, туган телне, милли мәгарифне, мәдәни мирасны саклау мәсьәләләре Конгресс корылтыйларында төп игътибар үзәгендә торды. Татар телендә белем бирүнең торышын гына алыйк. Бу өлкәдә соңгы елларда шактый кыенлыклар туды. Болар, әлбәттә, нигездә мәгариф дилбегәсенең безнең кулда булмавыннан килә. Шуның аркасында шактый югалтуларга тарыдык.

 “Мәктәпләр – безнең арсенал, татар”, дип язган иде бөек Тукай. Шушы стратегик хәзинәнең табигый асылын бозу өчен соңгы елларда ниләр генә эшләнмәде икән?! Көчле басым астындагы мондый тупас тыкшынулар Русиянең аз санлы халыкларын бигрәк тә җәберли. Гомуми белем бирү йортларына рәсми төстә салынган кайбер “вето”ларны гына искә алып үтик: уку программасыннан милли-төбәк компонентын алып ташлау, бердәм дәүләт имтиһанын туган телдә тапшыруны тыю: ... Мондый гамәлләрне әле күп китерергә булыр иде, чөнки бу өлкәдәге реформалар инде 25 ел буена дәвам итә һәм әлегә аның очы-кырые күренми. Ясалма рәвештә төрле кысулар нәтиҗәсендә илдәге күпме мәктәпләр миллилеген югалтты. Ә болардан, беренче чиратта, туган телебез зыян күрә.

 Русия Дәүләт Думасы тарафыннан кабул ителгән 309 нчы закон милли мәгарифкә карата аеруча мәрхәмәтсез булды. Хәтта, инде татар авылларында да туган телдә укыту елдан-ел кыскартылып бара. Хәзер республикабызда мәктәп яшендәге 173 мең татар баласының 35 проценты гына татар мәктәбендә укый. 100 меңгә якын татар баласы гомумән рус телендә генә белем ала. Соңгы вакытларда бу өлкәдә тагын бер яңалык ачылды. Тикшерүләр күрсәткәнчә, әле рәсми хисапларда милли мәктәп буларак теркәлгәннәре дә, ягъни татар лицей-гимназияләре дә нигездә татарча укытудан читләшә башладылар. Мәктәп җитәкчеләре мондый күренешне ата-аналар теләге белән башкарыла дип аңлаталар. Имеш, рус телендә бердәм Дәүләт имтиханы тапшырасы бар. Мондый юл белән барсак, XX гасырның 80 нче елларындагы татар мәктәпләре күпләп ябылып беткән заманга кире кайтабыз түгелме соң? Ул вакытта да бөтенесе дә ата-аналар теләген искә алып эшләнгән иде бит. Гаять четерекле вәзгыятьтә үз-үзеңне болай алдау безнең халыкка бер дә килешми.

 Узган гасыр азагындагы милли яңарыш елларында югары уку йортларында татарча белем бирү оештырыла башлаган иде. Ул вакытта Казанның берничә институтында студентлардан татар төркемнәре тупланды. Алай гына да түгел, Татарстандагы югары уку йортларының Ректорлар советы каршында татарча укытуны кайгыртучы гыйльми-методик үзәк, Фәннәр Академиясенең гуманитар бүлегендә махсус гыйльми-методик Совет булдырылды. Кызганыч, бүген инде аларның берсе дә юк. Шулай ук татар телендә Югары белем бирү концепциясе эшләнгән иде, татарча лекция курслары, дәреслекләр язылды, сүзлекләр төзелде. Әмма дәүләттән финанс ярдәме булмау сәбәпле, әлеге мөһим башлангыч сүнә барды. Бары тик Казан дәүләт архитектура-төзелеш академиясендә генә ана телебездә югары техник белем бирүче төркемнәр сакланып калды. Ректор Рәшит Низамовның шәһси тырышлыгы нәтиҗәсендә, милли ихтыяҗга корылган мондый тәҗрибә инде 25 ел буена дәвам иттерелә. Россия ислам институтында да барлык студентларга да татар теле укытыла. Моны ислам институты җитәкчелегенең һәм татар конгрессының уртак уңышы дияргә була. Менә бит, безнең югары уку йортлары җитәкчеләренә иярерлек соклангыч үрнәкләр бар, шушы юнәлештә эшләп китү өчен җитәкчеләрнең милли үзаңын гына уятырга кирәк.

 Соңгы елларда федераль хакимиятләр тарафыннан милли мәгарифкә карата чикләүләр арта тора. Боларның һәрберсе татар җәмәгатьчелегендә зур бәхәсләр һәм ризасызлык тудыра.

 Ә бит федераль үзәк мәгарифне камилләштерүдә бездәй халыкларга дәүләти кайгыртучанлык күрсәтергә тиеш. Әйтик, күп милләтле Русиядә милли белем буенча координацион-методик үзәкнең булмавы бернинди кысага да сыймый.

 Ләкин безгә төрле кыенлыклар алдында югалып калырга кирәкми. Татар кешесе, нинди генә авыр заман килмәсен, үз көнен үзе күргән. Бүген дә, төрле четерекле мәсьәләләр булуга карамастан, халкыбыз бөтен тапкырлыгын, зирәклеген җыеп, аларны чишәргә тырыша. Казан университетының федераль статус алуын гына искә төшерик. Әгәр башкалабызда 45 мең студентка исәпләнгән заманча уку йорты барлыкка килгән икән, без аның мөмкинлекләреннән, һичшиксез, файдаланарга тиеш. Гомумән, безнең өчен газиз Казан исеме белән аталган Федераль университет татар халкының милли мәнфәгатьләрен игътибар үзәгендә тотуны үзенең вазыйфасы итеп санарга бурычлы. Бу югары уку йорты дөньяга сибелгән татарлар өчен аерым әһәмияткә ия. Барыбызга да билгеле, ата-бабаларыбызның туган җирендә белем алырга карар кылган яшьләрнең күпчелеге шушы университетка өметләнеп килә. Димәк, милләтебез алдындагы җаваплылык беренче чиратта шушы уку йорты җитәкчелегенә төшә. Моны бервакытта да истән чыгармаска иде.

 Яшьләрне чит илләрдән укырга китерү бүген федераль квоталар нигезендә дә башкарыла. Бу эшләрне Русия тышкы эшләр министрлыгының төрле структуралары башкара. Без әлеге министрлыкка да, чит илләрдәге илчелекләргә дә министрлык, каршындагы Хөкүмәт комиссиясенә дә бик рәхмәтле. Шушы комиссия ярдәме белән безнең чит илләрдә яшәүче милләттәшләребез Казанда оештырылган төрле чараларда катнашу мөмкинлеге ала. Чит илләрдәге Сабантуйлары да күп очракта бу комиссия ярдәме белән уза. Күреп торабыз, федераль хакимиятләр безнең чит илләрдәге ватандашларыбызга милли үзенчәлекләрен сакларга ярдәм итәләр.

 Мәгариф турындагы сүзне йомгаклап, бу өлкәдә башланган уңай үзгәрешләр турында да әйтергә кирәк. Алар төрле чаралар белән үрелеп бара. Татар теле һәм әдәбияты буенча халыкара олимпиадалар үткәрү максатка аеруча ярашлы булып чыкты. Анда катнашкан милли рухлы яшьләрне күреп ничек шатланмыйсың. Быелгы V Олимпиада җинүчеләренә Гран-при тапшырганда Татарстан Президенты Рөстәм Миңнеханов: ана телебезне зурлаганнары өчен яшьләргә зур бәя биреп рәхмәтен белдерде.

 Тел олимпиадаларының шаукымы илебез буенча гына түгел, чит илләрдәге милләттәшләребезгә дә барып җитте. Татарстан Президентының үткән ел татарлар белән Канадада булган очрашуында яшь гаиләләрдәге балаларның матур иттереп татарча сөйләшүләре, очрашуның бизәге булып күңелгә кереп калды.

 Элегрәк Актаныш район үзәгендә заманча XXI гасыр татар гимназиясе ачуда башлап йоргән Энгель Фәттахов, бүген Татарстан мәгариф һәм фән министры буларак милли белем бирү өлкәсендә шактый уңай үзгәрешләр кертергә өлгерде. Аның ихластан бирелеп эшләвен күрми мөмкин түгел.

 Мондый омтылышларны корылтай делегатлары да хуплыйдыр дип уйлыйм. Бирсен ходай, Энгель Навап улының әлеге җитди ниятләре ныклап гамәлгә ашсын һәм милли мәгарифебезгә озак көттермичә хезмәт итә башласын иде.

 Безнең унбиш ел элек башланган татар яшьләре проекты да шактый отышлы булып чыкты. Аларның форумнары елдан-ел уңышлырак була бара. Узган ел, VIII Бөтендөнья яшьләр форумында 900дән артык делегат катнашты. Алар үзләрен милли рухлы, әзерлекле, белемле, бөтен нәрсә белән кызыксынучан итеп күрсәттеләр. Мондый дәвамчылар булганда милләтнең киләчәгә ышанычлы кулларга күчәчәгенә шик юк.

 Яшь буын турында сүз чыккач, шуны да әйтәсем килә: кайбер төбәкләрдә милли оешмалар ветераннар клубын хәтерләтә. Без инде ничә еллар әйтеп киләбез: яшьләргә йөз тоту, аларны милли хәрәкәткә тарту – һәр татар оешмасының төп бурычларыннан берсе булып тора. Әгәр үз төбәгегездә татар тормышының киләчәге турында уйлыйсыз икән, һичшиксез, яшьләргә таянырга кирәк.

 Шушы урында яшьләр белән бәйле бик мөһим проблемага игътибар юнәлтәсем килә. Ул – милли гаилә кору проблемасы. Халык санын алу буенча соңгы ике кампаниянең нәтиҗәләре безне бик борчуга сала. Татар милләте ник үрчеми, -дигән сорауга шулайрак та җавап бирергә мөмкин: катнаш никахлар шаукымы бездә куркыныч чиккә җитте. Моннан котылу юлы, минемчә, бер генә: милли гаилә системасын торгызырга кирәк.

 Үзеннән-үзе аңлашыла ки, катнаш никахка нигезләнгән гаиләләрдә саф милли тәрбия була алмый, димәк, шуның аркасында яшь дәвамчылар чылбыры да өзелә. Мондый шартларда нарасыйның теле татарча ачылуга да өметләнү мөмкин түгел.

 Телсез калган үрчемсез кавемгә милли дәүләтчелек инде кирәкми. Нәсел-ыру тамырлары корый барган аз санлы кавемнең бүгенге глобаль дөньяда сәяси, икътисади һәм социаль мәсьәләләрне милләт файдасына чишүдә дә потенциаль мөмкинлекләре аз булачак. Әлбәттә, халык санының күпләп артуга бармавы да байтак сәбәпләргә бәйле. Рәсми югарылыкта этник төркемнәргә бүлү дә ирексездән дөньяга сибелгән кавемгә зур зыян сала. 2020 елда кабат халык санын исәпләү булачак. Кемнәр өчендер халык санын алу бер бюрократик кампания гына булып саналса, ә татарга аның һәрберсе милләт өчен көрәшнең алгы сызыгы булып тора.

Милли рухлы яшь гаиләләр күбрәк булсын өчен нишләргә кирәк? Әлбәттә, яшьләребезне узара таныштырырга, аларга милли тормышның иң аңлаешлы якларын, иң гүзәл үрнәкләрен күрсәтергә. Ә моның өчен иң кулае, ул Сабантуй бәйрәмнәре. Гомер-гомергә татар яшьләре Сабан туенда ярәшкәннәр. Бу бәйрәмнәрне оештыручылар моны истә тотсыннар иде. Сабантуйлары бит буш урында барлыкка килмәгән. Аның нигезендә татар халкынын иң асыл сыйфатлары - ир-егетнең гайрәтен, хатын кызларның уңганлыгын һәм гүзәллеген күрсәтү мөмкинлеге, ярышу дәрте ята. Сабантуйларның күрке булган татарча көрәш бүген халыкара мәйданга чыкты. Аның буенча инде дөнья беренчелекләре оештырыла. Татар көрәшен шундый биеклеккә күтәрүдә үзләреннән зур өлеш керткән, конгресс каршында эшләп килгән “Татарча көрәш” федерациясенә, аның рәисе Җәүдәт Минахмәтовка һәм Татарстанның татар башкорт көрәш федерациясе рәисе Марат Әхмәтовка олы рәхмәтләребезне җиткерәм. Аларның зур тырышлыгы аркасында бүген инде көрәш оештырылмаган Сабантуйлар калмады дип әйтсәк тә дөрес булыр, хаттә чит илләрдә дә. Ә бит әле ничә еллар элек кенә бәйрәмне оештыручылар өчен бу зур кыенлыклар тудыра торган мәсьәлә иде.

 Берничә ел элек төрле төбәкләрдә һәм илләрдә Татар мәдәнияте үзәкләрен коруны Конгресс үзенең төп максатларының берсе итеп билгеләгән иде. Шушы елларда күп кенә җирләрдә мондый үзәкләр ачылды һәм уңышлы гына эшләп киттеләр. Татар мәдәнияте үзәкләре Русия төбәкләрендә генә түгел, хәтта чит илләрдә дә байтак. Нәкъ шушындый мәдәният үзәкләре милли тормышның нигезен тәшкил итәләр. Болар Финляндиянең Хельсинки һәм Тампере калаларында, Польшаның Гданьск һәм Белосток шәһәрләрендә, Литваның Кырык татар һәм Нямежис бистәләрендә, Төркиянең Әнкара һәм Иске шәһәрендә, Австралиянең Аделаида шәһәрендә, Америка Кушма Штатларының Нью-Йорк һәм Сан-Франциско шәһәрләрендә уңышлы гына эшләп киләләр.

 Русия төбәкләрендә дә шундый үзәкләр арта бара – күп еллардан бирле эшләп килгән Ульян, Томск, Тобольск, Төмән шәһәрләрендә, Марий Эл республикасында, Ленинград өлкәсендә һәм Башкортостанның Туймазы шәһәрендә татарның мәдәният үзәкләре халыкның яратып йөри торган урынына әверелделәр.

 Шушы 2017 елда гына да Мәскәү һәм Курган шәһәрләрендә Татар мәдәнияте үзәкләре ачар өчен махсус биналар бирелде. Бу уңышлар, әлбәттә, Татарстанның Мәскәүдәге рәсми вәкиле Равил Әхмәтшинның һәм Курган өлкәсе татарларының яңа җитәкчесе Марат Юнысовның зур тырышлыгы нәтиҗәсе.

 Йомгаклап шуны әйтергә була, Татар мәдәнияте үзәкләре булган җирләрдә милләттәшләребезнең җәмәгать эшләре күпкә нәтиҗәлерәк бара. Димәк, безгә яңа мәдәният үзәкләрен булдыру өчен тырышып эшләргә кирәк.

\* \* \*

 Соңгы 5 елда татар тормышында саллы эшмәкәрләр катламы ныгып аякка басты, бу бик матур һәм өметле күренеш. Бик күп җирләрдә милли тормышны коруга да аларның ярдәме зур. Татар эшмәкәрләре, заманында милли капитал булдырган, шул нигездә меценатлык традицияләре барлыкка килгән. Татар халкының XX гасыр башындагы күтәрелеше Хөсәеновлар, Рәмиевләр, Кәримов, Яушев, Апанаев, Акчуриннар кебек шаукымлы сәүдәгәрләр ярдәмендә булган, шулар мәчет-мәдрәсәләр дә, газета-журналлар, хәтта театрлар да тоткан. Бүген аларның традицияләре безнең тормышыбызга яңадан әйләнеп кайтты.

 Делегатлар арасында үзләренең күркәм эшләре белән танылган, халкыбызның чан патриотлары, меценатлары булып өлгергән Камил Әбләзев һәм Эдуард Ганиев (Сары Тау), Ринат Әбүзәров (Пенза), Тамир Әлимбаев (Омск), Лена Колесникова (Чиләбе), Кадиминур Таһиров (Магнитогорск), Люция Вафина (Башкортстан), Фәхретдин Канюкаев (Самара), Марат Юнысов (Курган), Руслан Забиров (Оренбург), Ильяс Мөслимов (Мәскәү), Габделбәр Әлимов (Ленинград өлкәсе), Дания Тулова (Татарстан) исемнәре татар дөньясына яхшы таныш.

 Эшмәкәрлек хәрәкәтенең тагын бер юнәлеше турында әйтергә кирәк – ул авыл эшмәкәрлеге. Бүген үсеп бара торган бик күп авылларда яңадан эшмәкәрләр катламы барлыкка килде. Тәҗрибә шуны күрсәтә, яңа базар шартларында авыл эшмәкәрлек нигезендә генә яши ала. Рәсәй киңлекләрендә 4 меңнән артык Татар авыллары булуын истә тотып, без Бөтенрусия татар авыллары ассоцияциясен булдырдык. Әлеге Ассоцияциянең эшчәнлеге безгә авылларны саклау буенча мөһим проектларны тормышка ашырырга мөмкинлек бирә.

 Татар авылы милләтебезнең нигезе, чишмә башы, ләкин ул да бүген бик зур кыенлыклар кичерә. Авылларның күбесен гомердә булмаган демографик кризис басты. Бик күп уңышлы гына яшәп килгән авылларның да киләчәге билгесез, чөнки бу авыллар пенсионерлардан гына тора. Мондый күренешнең сәбәбе – аларда яшьләргә эш юк. Әлбәттә, авыллардагы хуҗалыклар бөтен кешеләрне дә эш белән тәэмин итеп бетерә алмый. Шуңа күрә алардагы эш мәсьәләсен фәкать эшмәкәрлек хәрәкәтен җәелдеру генә хәл итәргә мөмкин.

 Илебез төбәкләрендә дә, Татарстанда да, моның матур үрнәге булырлык татар авыллары җитәрлек. Болар икътисади уңышлары белән, демографик мәсьәләләрне дә хәл итеп килә. Биредә балалар бакчалары да, мәктәпләр дә балалар белән шыгрым тулы, хәтта күп вакытта урыннар да җитми. Берничә генә мисал. Пенза өлкәсенең Урта Әләзән авылын гына алыйк. Рәсәйнең иң зур татар авылы исемен йөрткән бу авылдагы милләттәшләребезнең тормышын күреп шатланмый мөмкин түгел. 10 меңнән артык кеше яшәгән авылда туучылар саны үлүчеләрдән 2,5 тапкыр артыграк. Быел Урта Әләзәнлеләр бөтен илне таң калдырырлык итеп VIII нче Бөтенрусия авыл Сабантуен уздырдылар.

 Мондый уңышлы авылларның моһитен һәм тормышын булдыруда Ислам диненең дә үз урыны бар. Татар авылларының йөзен яңартуда күрше Чуашстанда мөфти хәзрәт Албир Кргановның тәҗрибәсе дә күркәм үрнәк. Ул үз төбәгенең чын патриоты буларак, соңгы елларда авыллар үсешен кайгыртып һәр елны Республика күләм икътисади авыл форумнары уздыруны традициягә әйләндерде. Андагы татарларның күмәк көче белән төзелгән Шыгырдан авылындагы “Өч сәхәбә”, Урмайдагы “Таш пулат” мәчетләре, Тукай авылындагы мәхәллә йорты һәркемне сокландыра. Бу авылларда яшәүче милләттәшләребезнең тормышлары да бәрәкәтле, күз тимәсен. Үзебезнең Татарстанда да авылны саклап, заманча яшәтүнең матур үрнәкләре бар. Балтач районының Борбаш авылы турында аерым әйтү урынлы булыр. Бу авылда яшьләр төпләнеп кала, балалар күп туа, яшь, ишле гаиләләр саны арта бара. Елдан-ел яңа йортлар калкып чыга. Моның төп сәбәбен авыл тормышының дингә кайтуында күрәбез. Әлбәттә, бу уңышларның төп сәбәпчесе татар дөньясында исеме киң танылган Җәлил хәзрәт Фазлыев. Без дини яңарыш дип еш сөйлибез, ә менә Борбаш авылы мисалы яңа чорда Ислам диненең халкыбыз тормышына уңай тәэсирен раслый. Җәлил хәзрәтнең тагы бер бик күркәм эше бар, ул үзе яшәгән Балтач районы халкын, бигрәк тә мәктәп балаларын нәсел шәҗәрәләрен өйрәнү белән мавыктыра алган. Әгәр без балаларыбызны милли рухта тәрбияләргә телибез икән, нәкъ менә шушы юлдан барырга кирәк.

 Дин мәсьәләләре турында сойлашкәндә, без Бөтендөнья татар конгрессының дөньяви оешма булуын һич тә оныгырга тиеш түгел. Шуңа күрә дини оешмаларның эчке эшләренә тыкшынмыйча, уртак максатларны истә тоткан хәлдә, без аларга ярдәм итүне генә урынлы дип саныйбыз. Бу юнәлештә конгресс тарафыннан шактый эзлекле эшләр алып барыла.

 Бөтендөнья татар конгрессының дип әһелләре белән хезмәттәшлеге соңгы елларда аеруча уңай нәтиҗәләр бирде. Без барыбыз да, дин әһелләре дә, милли оешмалар да, Татарстан җитәкчелеге дә аларның бердәмлеген булдыруны теләгән идек.

 Бүген зур канәгатьлек белән әйтә алабыз: без моңа ирештек. Хәтерегездәдер, вәзгыять бу өлкәдә шактый катлаулы иде. Әле кайчан гына дин өлкәсендәге каршылыклар гомуммилли хәрәкәткә зур зыян китерә башлаган иде. Ул вакытта булган каршылыклар барыбызны да борчуга салган иде.

 Татарстан җитәкчелегенең ярдәме белән без соңгы елларда зур масштаблы дин әһелләре җыеннарын уздыра башладык. Мондый форумнар хәзрәтләребез тарафыннан уңай кабул ителде, чөнки максатыбыз уртак – милләтне саклау. Чыннан да, бүген милләтнең иң ышанычлы терәге – ул Ислам дине. Татарның иң асыл сыйфатлары, гореф гадәтләре, традицияләре Ислам дине нигезендә барлыкка килгән һәм тупланган. Туган телебезне саклау һәм яшәтү безнең уртак максатыбыз. Шуңа да кайбер мәчетләрдән татар телеп кысрыклап чыгару, вакытында барыбызны да бик зур борчуга салган иде. Бүген бу өлкәдә уңай үзгәрешләр күзәтелә.

 Ниһаять, Татарстан мөфтие Камил хәзрәт Самигуллинның мәчетләрдә җомга вәгазьләрен бары тик татар телендә генә сөйләнергә тиешлеге турында күрсәтмәсе чыкты. Иншалла, инде хәзер шушы юнәлештә тәгаен борылыш ясалыр, гыйбадәтханәләрдә газиз ана телебез күбрәк яңгырар дигән өметтә калыйк.

 Моннан нибары бер ел элек кенә Болгар ислам академиясе нигезенә истәлек ташы салу мәрәсиме булган иде. Инде аның калкып чыккан мәһабәт бинасы һәркемдә соклану хисләре уята. Тиздән ул беренче шәкертләрен кабул итәчәк. Әлеге академия ислам мәгарифенең югары баскычын гәүдәләндерә. Белгәнебезчә, югары интеллектуаль мөселман руханилары катламы безнең илдә моңарчы әзерләнми иде. Болгар ислам академиясен төзеп, ниһаять, шундый биеклеккә дә күтәреләбез. Иманым камил, ул безнең тәрбияви институтларга да бәрәкәтле йогынты ясаячак.

 Без татар милләте узган шанлы һәм михнәтле тарихыбызны күтәрү, татар халкын дөньяга таныту максатыннан, иң ерак төбәкләрдә дә эзләнүләр алып барган һәвәскәр тарихчыларыбызны Конгресс тирәсенә туплауга ирештек.

 Бу – безнең иң максатчан гамәлләребезнең берсе рәвешендә, озак еллар буе дәвам итәр әле, чөнки асыл татарның күңелендә якты хыял яши, ул – шанлы милләтебезне бар дөньяга таныту һәм аңа зур милләтләр белән бер дәрәҗәдә кешелек тарихында лаек мәйдан, лаек баскыч яулау. Без моннан 1500 ел элек тарихи язмаларга кергән милләт. Алтай аръягында бөек Билге каганыбызга, Илтәгин, Күлтәгин кебек илтабарлар истәлегенә куелган тарихи ташларыбыз бар. Әле VI гасырда ук ерак бабаларыбызның икенче төркеме Кара диңгез буенда, Кубань ярымутравында Бөек Болгар дәүләтен төзеп куйган, һәм анда идарә иткән Кубрат ханны да, аның улы, Дунай Болгариясенә нигез салган Аспарух ханны да бөтен дөнья белә. Болгар дәүләтендә ислам динен кабул иткән Алмыш ханнан башлап мең ел буенча сузылган шанлы тарихыбыздагы ханнарыбыз, Сөембикә ханбикәбез белән җир шарындагы теләсә кайсы милләт алдында горурланырлыгыбыз бар. Аларның һәркайсы, роман-поэмалар, һәйкәлләр, рәсем полотнолары һәм нәфис фильм геройлары булып танылуны көтә.

 Милли рухны һәм үткән шанлы тарихыбызны дөньядагы барлык халыкларга да таныту өчен безгә татар халкы меңъярым ел буена узган данлы һәм михнәтле тарихыбызны, безнең борынгы бабаларыбыздан калган затлы ядкәрләрне, аларга өстәп соңгы буын вәкилләре тудырган гүзәл әсәрләрне, халкыбызның бөеклеген танытырлык барча казанышларыбыз турында меңәрләгән китаплар, документаль һәм нәфис фильмнар төшереп, аларны барлык кыйтгалар, барча илләр буйлап таратасы иде. Ни үкенеч, безнең мөмкинлекләребез бик чикләнгән. Бу мөһим эшләргә хөкүмәттән генә көтеп ятмыйча, милләтебезнең хәлле шәһесләре дә бердәм булып тотынса, әлбәттә халкыбызны дөньяга таныту уңышлырак булачак. Милләтебезнең залны тутырган затлы вәкилләре бу турыда да уйлансын иде.

 Ләкин төшенкелеккә бирелеп утырырга сәбәп юк. Соңгы 10 ел эчендә генә дә үзебезнең үткән тарихыбыз турында томлы-томлы фәнни хезмәтләр, энциклопедияләр басылды. Фәннәр Академиясенең Шигабетдин Мәрҗәни исемендәге тарих институты татар тарихы буенча 7 томлык академик басманы бастырып чыгарды. Әнә, шул ук институтның Алтын Урда чорына багышланган, инглиз телендәге затлы китабын быел Англиягә барып данлыклы Оксфорд университетында тәкдир иттек. Ул соңгысы булмас, татарны бар җиһанга танытырдай яңа фәнни эшләр киләчәктә дә туар дип өметләник.

 Тагын бер феномен турында әйтмичә булмый. Рәсәй буйлап чәчелгән 4300 татар авылы турында инде өстә әйтелгән һәвәскәр тарихчылар, фидакяр милләттәшләр, 1000гә якын китаплар да чыгарып өлгерде бит. Ул безнең профессиональ тарихчыларыбыз өчен дә, гомумән киләчәктәге эшчәнлегебез өчен нигез-басма булыр, шул хезмәтләрнең һәммәсен өйрәнеп, гыйльми институтларыбыз авылларыбыз тарихына, гомум яшәешебезгә багышланган яңа фәнни хезмәтләр, энциклопедияләр дә төзеп куяр әле. Чөнки безнең татар авылларының яшәү рәвеше, кешеләренең уңган – булганлыгы, алар төзегән күркәм-затлы йортлар, бөтен ил тезгә чүккән чагында да чәчәк аткан түтәл кебек яшәп ятучы татар авыллары, һәркайсы үзенең бердәмлеге, матурлыгы белән тирә-юньгә үрнәк булып яши.

 90нчы еллардагы мәһшәрдән соң кыска гына вакыт эчендә татар авылларында яңадан уңган, булган эшмәкәрләр катламы барлыкка килде. Алар көче белән авылларның йөзе үзгәрә. Күреп торабыз, тарих кабатлана. Без шушындый затлы, акыллы, чын мәгънәсендә җир кешеләренә зур өметләр баглыйбыз.

 Кайсы гына төбәктә - Татарстандамы яки Чуаш илендәме, Пензаның Урта Әләзәнеме яки Самара өлкәсендәге Гали авылымы, Мордовиянең Әзүркәсеме әллә Оренбург каласы янындагы шанлы Каргалымы – һәркайсы үзенең бердәмлеге, мәгърурлыгы белән тирә- юньгә үрнәк булып яши. Мондый уңышлар, бу үрнәкләр өчен без эшкуарларыбызга да, пар аккошлар кебек яши белгән татар гаиләләренә дә бик рәхмәтле.

 Казанышларыбыз күп, алар белән күкрәк сугарга ашыкмыйк, шулай да күркәм үрнәкләрне бөтен татар дөньясына тарату да кирәк. Көчебез бар. Татар конгрессы, халыкара оешма буларак дөньяның 40 тан артык илендә, Русиянең 73 төбәгендә 476 татар оешмасын берләштерә. Европа татарлары Альянсы Европа берлегендә теркәлде һәм инде үз тавышын ишеттерергә дә өлгерде. Шушы Альянс аша без Европа берлегенә тәкъдим керттек һәм нәтиҗәдә берлек 2019 елны “Милли азчылыклар елы” дип игълан итәчәген белдерде. Без Русия юстиция министрлыгында Халыкара оешма булып теркәлгән.

 Безнең эшчәнлекне чит ил җитәкчеләре дә күрми һәм бәяләми калмый. Игътибарга алыгыз: Төркиянең Истанбул һәм Анкара калаларында бөек Тукаебызга һәйкәл, урам һәм мәйданнар пәйда булды. Польшаның Гданьск каласында татар сугышчысына, Белоруссиядә Фәрит Яруллинга, Әстерхан каласында Тукайга һәйкәл һәм сквер, Чиләбедә Муса Җәлилгә һәйкәл Казакъстанда Тукайга һәм Җәлилгә һәйкәлләр калкып чыкты. Астана шәһәренең бер урамына Сөембикә ханбикәбез исеме бирелде. Гаҗәпкә калырлык бит: Казан каласында Садри Максуди һәйкәлен кую өчен Төркия дәүләте безнең хөкүмәт белән уртак рәвештә чыгымнар тотты, ә һәйкәлне ачу тантанасына премьер-министр үзе килде. Безнең әле милләтебезнең горурлыгы булган Йосыф Акчура, Гаяз Исхакый, Борхан Шаһиди, Габдерәшит Ибраһимов, Ильяс Алкиннарның исемнәрен халкыбызга кайтару өчен чиксез зур эшләр башкарасыбыз бар.

 Сезгә инде яхшы мәгълүм, Бөтендөнья татар конгрессы корылтайларында милләтебезнең рухи-мәдәни үсешенә кагылышлы аеруча мөһим мәсьәләләргә игътибар бирелә һәм шулар нигезендә стратегик әһәмияткә ия документлар кабул ителә. Мәсәлән, узган Vнче съезда “Татар халкының милли үзенчәлекләрен саклау концепциясе” кайнар хуплау тапкан иде. Съездан соң Татарстан хөкүмәте шушы концепцияне хуплап 2020 елга кадәрле вакытны колачлаган махсус Дәүләт программасы кабул итте. Ул программа бүген дә гамәлдә. Димәк тормыш тәҗрибәсе күрсәткәнчә, җәмгыятьнең аерым юнәлешләр буенча алгарышын фәнни нигездә оештырсаң гына безнең яшәешкә тамырдан үзгәрешләр кертерлек зур казанышларга ирешергә мөмкин.

 Һәм менә, газиз милләттәшләр, бу юлы сезнең игътибарга “Татар халкының телен һәм рухи мирасын саклау һәм үстерү платформасы” тәкъдим ителә. Сез кичәге дискуссия мәйданчыгында ул платформа хакында фикер алыштыгыз. Әлеге проект көн тәртибенә юкка гына куелмады. Чөнки туган телебезне саклау һәм үстерү мәсьәләсе бүген бөтен җитдилеге белән алдыбызга килеп басты.

 Без бүген тел мәсьәләсендә ике юл чатында басып калдык шикелле. Әгәр бөтен милләтебез белән бердәм булып дөрес юлга басмыйбыз икән, безнең киләчәгебез бик шикле булачак. Милләтең сакланмаса дәүләтең кемгә кирәк? Безгә ата-бабаларыбыз искиткеч зур мирас калдырган. Бу бер яктан безнең дәүләтчелегебез, икенче яктан барлык төрки халыкларга да, хәтта бөтен ислам дөньясына хезмәт итә торган рухый байлыгыбыз.

 Татарлар төрки халыклар мәдәниятенә бәһаләп бетергесез зур өлеш керткән. Бу турыда Казакъстан Президенты Нурсултан Назарбаев Татарстанның I Президентының инаугурациясендә яаган чыгышында: Татарлар дөнья тарихына Евразиянең сәяси картасын билгеләүче халыкларның берсе буларак кына түгел, ә кешелек цивилизациясе үсешеңә, бәхәссез, үз өлешен керткән халык буларак билгеле, - дигән иде. Татарның ерак гасырлардан килгән мәдәнияте, әдәбияты, сәнгате милләтебезнең искиткеч рухи биеклеккә күтәрелүен раслап тора. Бездәге кебек, халык авыз иҗаты хәзинәсе, дөньяның башка кавемнәрендә сирәктер. Рухи тормышыбызның нигезен тәшкил иткән әлеге кыйммәтле мираста ничәмә-ничә буынның акыл һәм талант көче тупланган. Ничек сөенмәскә, безнең даһилык дәрәҗәсенә ирешкән, бөек Тукаебыз бар. Шушы кабатланмас тәрәккыят үзәгендә торган татар теленең яшәеше, һичшиксез, үзенең бетмәс-төкәнмәс эчке мөмкинлекләре белән киләчәк буыннарга тапшырылырга тиеш.

 Инде хәзер әйтелгәннәрдән чыгып, корылтайга сорау бирәсем килә: татарлар яшәгән җирләрдә, һәтта социаль-икътисади яктан үрнәк булырлык республикабызда да, ни өчен татар теленең куллану даирәсе тарая бара. Дәүләт телләре турындагы закон бүлүга карамастан газиз телебезнең мохиты кысыла бару, аның үтәлеше белән килеп чыккан буталчыклыклар, ата-аналарның бу мәсьәләгә битарафлыгы - бернинди кысаларга да сыймый. Милли мәдәниятебезнең чишмә башында торган ерак бабаларыбыз, әдәбият-сәнгать шедеврларын мирас итеп калдырган классикларыбыз алдында, йөз аклыгын саклыйсы иде.

 Кадерле туганнар! Очкынлы күзләрегездән күрәм, сезнең һәрберегездә дә көч-дәрман кайнап тора. Әлеге җыенга миллионнарның вәкиле булып килүегезне дә, үзегезнең зур халык баласы икәнен дә яхшы беләсез. Татарстанның яңа дәүләтчелеге бездә бердәм, милләт булып яшәү омтылышын көчәйтте. Әйдәгез, барлык акыл егәребезне туган телебезне саклап калуга юнәлтик. Яклауга мохтаҗ татар теле, изге бурычыбызны үтәүгә берләштерсен. Бу залда утырган һәрберебез үз-үзенә. “Үсеп килүче буыннарга безнең тарафтан нинди мирас тапшырыла?” – дигән сорауны бирә торгандыр? Бу сорауга мин үзем җаваплылык дип әйтер идем.

 Һәммәбез һәм һәрберебез җаваплы! Кайсы яктан карасаң да, милләтебезнең язмышы, аның киләчәге һәрбер аерым кеше факторына, һәрберебезгә килеп тоташа. Язмыш безне сынавын дәвам итә. Күрәсең, тәкъдиргә шулай язылгандыр инде – һәр заман безне каты иттереп сыный. Без татарлар, шуны анык аңлап, җаваплылык тойган сүрәттә генә милләт буларак сакланачакбыз. Үткәннәребез, ерак бабаларыбызның каһарманлыгы һәм зирәклеге белән генә мактанып утыру аз. Үткәннәре генә түгел, бүгенгесе дә бөек булырга тиеш халыкның! Киләчәге якты булсын өчен! Кешелек дөньясында хәтта иң рәхимсез чорларда да барыбер гаделлек калкып чыга. Шуны да әйтергә кирәк: гаделлек – яшәешнең какшамас нигезе булып тора. Әйе, милләтебезнең киләчәге өчен бүген без җаваплы! Татар халкы өчен, Татарстан өчен һәркем хәленнән килгәнне эшләсен иде. Бу – безнең изге бурычыбыз – ерак бабаларыбызның рухларына тугры булыр өчен, үсеп килүче буыннарның киләчәге хакына һәм, ниһаять, үз вөҗданыбыз алдында хыянәтче булмаска! Кешегә зур, бөек бүләк бирелгән – Хәтер! Бүгенге хәлләр, вакыйгалар – барысы да үтеп китәчәк. Без яшәгән заман да үткәннәр ыстанында калачак, югалмыйча, юкка чыкмыйча, чөнки ул инде – мәнгелек мөлкәте. Безнең кылган гамәлләребезне дә узган еллар язмасыннан сызып ату мөмкин булмаячак. Шуңа күрә, кешеләргә җаваплылык дигән төшенчәне Хәтер гел искәртеп торырга тиештер. Гасырлар тирәнлегенә тамыр җәйгән милләт буларак, ерак бабаларыбызның телен югалтырга безнең хакыбыз юк, бу – тарихка гына түгел, үзеңнең нәселеңә һәм үзеңә хыянәт итүгә тиң булыр иде. Тарих агышында без корбанны күп бирдек. Бездән һәрвакыт корбан сорадылар... Әмма һәрнәрсәнең чиге була. Инде татарлыгыбызны, телебезне, миллилегебезне, кешелек дөньясындагы үз урыныбызны корбан итүгә бара алмыйбыз. Туган телебезне саклау бүген милләт язмышы өчен көрәшнең алгы сызыгы. Мин ышанам, шушы мәртәбәле корылтайда хуплау тапкан әлеге платформа буенча, хөкүмәтебез дә дәүләти югарылыкта чаралар күрү җаен табар. Безнең тормышыбыздагы социаль институтлар да туган телебезгә йөз белән борылыр. Бары бердәмлектә генә татар халкының телен һәм рухи мирасын саклап калачакбыз. Бу максатка ирешсәк киләчәк буыннар безгә, һичшиксез, рәхмәтле булыр. Барыбызга да бу мөһим әштә уңышлар телим. Игътибарыгыз өчен рәхмәт!

Рәислек итүче: Рәхмәт, Ринат Зиннурович! Нәтиҗәле, мәгънәле, озын, күп мәсьәләләрне ачыклап доклад ясаган өчен бик зур рәхмәт. Регламент инде минем өстә. Аны гаепләмәгез, мине гаепләгез.

Хөрмәтле делегатлар! Алга таба контроль-ревизия комиссиясе хисабын да тыңлап, фикер алышуны ике доклад буенча берләштереп, алып барырга тәкъдим ителә. Ничек карыйсыз? Дөрес булыр бит? Рәхмәт! Хәзер Бөтендөнья татар конгрессы Башкарма комитетының контроль-ревизия комиссиясе хисабы буенча доклад белән чыгыш ясау өчен сүз аның рәисе Әстерхан өлкәсе делегаты Әнвәр Ибраһим улы Алмаевка бирелә. Рәхим итегез!

Әнвәр Алмаев: Хөрмәтле Президиум, кадерле дуслар! Иң беренче чиратта сезне барлык Әстерхан татарлары исеменнән сәламлим һәм Бөтендөнья татар конгрессының VI съездына нәтиҗәле эшчәнлек теләп калам. Әлеге съездда авыр эшчәнлекне алып баручы хөрмәтле Фәрит Хәйруллович Мөхәммәтшинга бүген сабырлык һәм уңышлар телим.

Татарстан Республикасының беренче Президенты Минтимер Шәрипович Шәймиевның зирәк карары нигезендә абруйлы, мәртәбәле оешма Бөтендөнья татар конгрессы гамәлгә кергәне өчен беренче Президентыбызга регионнарда торган татарлардан бик зур рәхмәт! Хәзерге вакытта бу эшне дәвам итүче, уңышлы әйдәп баручы, алдынгы карашлы җитәкчебез, Татарстан Республикасы Президенты Рөстәм Нургалиевичка аерым рәхмәтләр җиткерәбез! Сез читтә яшәгән татарларга бик зур ярдәм итеп торасыз.

Бөтендөнья татар конгрессы Россия һәм җир шарының төрле почмакларында сибелеп яшәүче татар халкын очраштырып, берләштереп кенә калмый, ә халыкара элемтәләрне ныгытырга, киләчәккә нәтиҗәле караш булдырырга ярдәм итә. Россия Федерациясендә бүгенге көндә 60 меңгә якын оешма булса да, кызганычка каршы, тулы көчкә актив эшләүче оешмалар күп түгел.

Корылтайда сайлап алынган җитәкчеләргә аерым тукталасым килә. Без аларны сайлап, бер дә ялгышмадык. Конгрессның эшчәнлеге бик катлаулы чорда башланган. Индус Резак улы Таһировның хезмәтен без барыбыз да хәтерлибез. Индус Резаковичның конгресс эшчәнлегенә керткән тырыш хезмәте бөтен дөнья татар милләте тарихына кереп калачак. Индус әфәнденең эшен дәвам итүче Ринат Зиннур улы Закиров булды. Ринат әфәнде армый-талмый, бер көчен кызганмыйча милләтне бар яктан үстерүдә күп көч куя. Бу эшчәнлекнең уңай нәтиҗәләрен күреп, дусларыбыз белән сөенәбез.

Татарның иң билгеле милли бәйрәме Сабантуйларны гына алыйк. Ул ел саен югары дәрәҗәдә, югары масштабта үткәрелә. Кем аңлый белә, алар өчен Сабантуй беренче урын алып бара. Мәгълүм булганча, 17нче ел Бөтендөнья татар конгрессы өчен юбилей елы. Бөтен дөнья татарларын берләштерүгә 25 ел булды. Шушы елларда Бөтендөнья татар конгрессының Башкарма комитеты ярдәмендә Россия Федерациясенең барлык субъектларында түбәндәге карарлар гамәлгә ашырылды.

Бөтендөнья татар конгрессы регионнардагы мәктәпләрне саклау, үстерү буенча Татарстан Республикасының Мәгариф һәм фән министрлыгы белән тыгыз эшчәнлек алып бара. Шуңа Татарстан Республикасы премьер-министры урынбасары һәм Мәгариф һәм фән министры Энгель Нәвап улы Фәттаховка рәхмәтләребезне җиткерәсебез килә. Аралар ерак булуына карамастан, регионнарда нинди генә чаралар үткәрелсә дә, Татарстан Мәдәният министрлыгы танылган артистлар төркемен җибәрә. Татар халкының көнен күргән һәм мәдәниятебезне үстергән өчен министр Айрат Миңнемулла улы Сибгатуллинга зур рәхмәт.

Мәркәзебез Казан һәм Татарстан Республикасы, яраткан татар халкы турында мәгълүматне беренчеләрдән булып “Татарстан яңа гасыр” телерадиокомпаниясе аша белеп торабыз. Татар тормышын күзәтеп, шатлыклы вакыйгаларны уртаклашып, сөенәбез. Балаларыбыз татар телендә тапшыруны карап, туган телне өйрәнә. Берсеннән берсе кызыклы, файдалы, яхшы тапшырулар оештырып, телне саклауга һәм үстерүгә зур өлеш керткәнегез өчен рәхмәт сезгә, Илшат Юныс улы Әминов. “Татарстан яңа гасыр” каналына уңышлар телибез.

Моннан тыш мәшһүр татар шәхесләре исемнәрен мәңгеләштерү максатыннан мемориал корылмалар, һәйкәлләр һәм башка шундый милли-мәдәни объектлар булдырылды. Әстерханда 3 ел эчендә бөек шагыйрьләребез Габдулла Тукай, Муса Җәлилгә һәйкәл куелды. Халык акчасына матур гына сквер ясадык. 600 татар баласы укый торган мәктәп Г.Тукай исемен йөртә. Әстерханнан монда йөри торган сухогрузга Тукайның исемен бирдек. Һәр ел саен уздырыла торган татар хатын-кызлары форумнары да зур әһәмияткә ия. Бөтендөнья татар конгрессы яшьләр өчен төрле чаралар оештыра. Яшьләргә үз кыйбласын табарга мөмкинлек бирә. Бөтендөнья татар конгрессы корылтае Уставы нигезендә контроль-ревизия комиссиясе 12-17 нче еллар дәверендә 5 тапкыр тикшерү үткәрде. Һәм устав буенча тулысынча үз вазыйфасын үтәде. Тикшерүләр нәтиҗәсендә бөтен эшчәнлеге Бөтендөнья татар конгрессы Уставына туры килә. 12-17 нче елларда Бөтендөнья татар конгрессы бюджетының кереме 55 миллион 58 мең 362 сум тәшкил итә. Чыгым күләме 54 миллион 345 мең 943 сум. Калган акча күләме 700 мең сум. Бөтендөнья татар конгрессы тарафыннан финанс керемне максатсыз куллану Устав кагыйдәләренә каршы килеп булмады. Игътибарыгыз өчен рәхмәт!

Рәислек итүче: Рәхмәт! Мөхтәрәм җәмәгать, ике докладны хәзер инде бергә чыгыш ясаганда, исап-хисап буенча да, Алмаев докладын да искә алып, чыгышлар ясарбыз дп ышанам. Чыгышларга күчкәндә, беренче чиратта сүзне татар дөньясының бердәмләшүе һәм үсеше өчен бик күп хезмәт күрсәткән олпат шәхесебезгә, Татарстан Республикасының беренче Президенты, дәүләт киңәшчесе Минтимер Шәрип улы Шәймиевка бирәм. Рәхим итегез!

Минтимер Шәймиев: Хөрмәтле милләттәшләр, ватандашлар, мөхтәрәм кунаклар! Уважаемые делегаты! Хөрмәтле Президентыбыз, Рөстәм Нургалиевич! Бүген мин безне барыбызны да 25 еллык катлаулы юлны узып, икътисадый һәс сәяси каршылыкларны җиңә-җиңә, югалмыйча, таралмыйча, VI съездга җыелышуыбыз белән ихлас күңелдән котлыйм! Киләчәге дә шулай булсын.

Милли тарихыбызда беренче тапкыр татарларның бөтендөнья иҗтимагый оешмасы барлыкка килде. Узган 25 ел эчендә Бөтендөнья татар конгрессы, аның Башкарма комитеты дөнья һәм ил күләмендә лаеклы, абруйлы урынга күтәрелде. Мондый мисаллар, мин әйтер идем, бик әздер. Әле булса. Моның иң күркәм нәтиҗәсе, без моның турында онытмаска тиеш, халкыбызның милли үзаңы көчәю. Халыкның милли аңы арту, гасырларга бәлки берничә мәртәбә килә торгандыр, бәлки гел килми дә торгандыр кайбер дәүләтләрнең, халыкларның тормышында. Аллага шөкер, безнең бу катлаулы чор безне үзебезне татар дип хис иттерде, безне горурландырды, шундый хисләр бирде. Бу иң зур җиңүләрнең берсе.

Бөтендөнья татар конгрессы, әйтеп кителгәнчә, милләтебезне берләштерү юлында заман таләпләренә җавап бирүче уңышлы эшчәнлеге аша олы ихтирамга лаек. Без аның белән хаклы рәвештә горурланабыз, горурланырга тиешбез һәм шулай итәргә кирәк киләчәктә дә. Дөресен әйткәндә, киләчәктә без татарлар белән, безнең белән эшләү җиңел түгел. “Татар барда хәтәр бар” дигән әйтем ул юктан гына барлыкка килмәгән. Чөнки конгрессның Башкарма комитетын тәнкыйтьләүчеләр дә җитәрлек бүген. Кичә дә булды. Әле ярый бүген бик матур сүзләр ишетелде.

Сүз дә юк. Тукай әйтмешли, тәнкыйть кирәкле әйбер. Ул нигезе булганда файдалы. Мәсәлән, минем еш кына Башкарма комитет эшен Сабан туйларын үткәрүгә генә кайтарып калдыру белән, гадиләштерү белән килешә алмыйм. Гәрчә Сабан туе бүген – аны үткәрү үзе үк зур гамәл. Әгәр дә без моны эшләмәсәк, бу елларда нәрсә әйтер идек. Безнең шуңа да акылыбыз җитмәгән, шушындый инструментны кулланмаганбыз диеп, уйланып, кайгырып утырыр идек. Әле горурлыгыбыз җитә моны чыгып әйтергә. Бу бик зур казаныш!

Җир шарының күренекле нокталарында милли бәйрәмебезне зурлап үткәрә алуыбызга, шуның хәтле татар халкын дөньяга таныта алуыбызга шатланырга, сөенергә кирәк. Сабан туе – җыр-бию, уен-көлке генә түгел, аның мәгънәсе тирән. Ул халык дипломатиясенең үзенчәлекле бер чагылышы дисәк ялгыш булмас. Хәзерге катлаулы халыкара вәзгытьтә илебезне, халкыбызны уңый яктан күрсәтүгә аның роле әйтер идем гаять зур. Россия ватандашларының Бөтендөнья конгрессында Бөтендөнья татар конгрессының эшчәнлеген үрнәк буларак билгеләп үтелүе һич тә очраклы хәл түгел.

Инде әйтелгәнчә, быел гына бит Сабантуе 32 чит илдә һәм Россиянең 59 төбәгендә узды. Димәк, бу илләрдә, төбәкләрдә милләттәшләребез иркен яши, рәсми хакимиятләр белән уртак тел таба ала. Рәхмәт сезгә моның өчен! Татарстанның читтәге милләттәшләребезгә күп яклы ярдәм, нәкъ менә Бөтендөнья татар конгрессы, аның урындагы асыл вәкилләре аша күрсәтелә. Ул асыл вәкилләре сез – конгресс җитәкчеләре һәм сезнең белән бергә эшләүче егетләребез, кызларыбыз. Без хезмәт белән горурланып, аны киләчәктә дә киңрәк колачлы, халык күңеленә хуш килерлек итеп уздырырга, мин әйтер идем, зарур. Без моны булдыра алабыз, чөнки хәзер безнең үзебезгә дә ошады, үткәрелә торган төбәкләргә дә ошады, илләргә дә ошады. Моны тагын да киңәйтергә кирәк безгә.

Республика үзгәртеп кору елларыннан башлап, бүгенгәчә тырыш хезмәте белән сәясәттә дә, икътисадта да, мәдәнияттә дә уңышларга ирешеп килә. Илебездә генә түгел, дөньяда да танылып килә. Аның абруе чит илләрдәге һәм өлкәдәге милләттәшләребез өчен зур таяныч булып тора. Татарстан Конституциясенең мәгълүм статьясы буенча милләттәшләребезнең рухи ихтыяҗларын кәнәгатьләндерергә тырышабыз. Монысы да куанычлы хәл. Моны онытмаска кирәк безгә, күз алдыннан ычкындырмаска.

Бу юнәлештә мин әйтер идем үзебезнең Президентыбыз Рөстәм Нургали улы Миңнехановның шәхси өлеше гаять зур. Ул милләтебезгә җаны-тәне белән бирелгән шәхес. Кайсы илгә, кайсы өлкәгә барса да, моның турында әйтелде, әйтмичә дә булмый, вакыт таба, җирле татар җәмгыятьчелеге вәкилләре белән очраша, кайткач, аларның тәкъдимнәрен, үтенечләрен исәпкә алып эш итә. Дөнья буйлап сибелгән татар кешеләренең Татарстан Президенты белән турыдан-туры аралашу мөмкинлеге бу, гадәттән тыш игътибар һәм ихтирам турында сөйли. Әле бу көтеп алган. Моны ничек үз йөрәгеннән үткәрә торган тәэсирен күрергә кирәк, аңларга кирәк. Ул бит кайчан булган хәл.

 Мин үзем дә алай ук йөри алмадым. Президентыбыз бөтен җиргә өлгерә, Аллага шөкер! Соңгы елларда Татарстанда халкыбызның мәдәни мирасын саклау, тарихи ядкарьләрне торгызу буенча алып барылучы җитди эшләр бөтен милләтебез өчен хәл иткеч ә һәмияткә ия. Ни өчен? Мәгълүм булганча, 2004 елда борынгы Болгар шәһәре ЮНЕСКОның бөтендөнья мирасы исеменә кертелде, дөньякүләм универсаль хәзинә итеп танылды. Димәк, безнең хак тарихыбыз да танылды. Нихаять, гасырлар буе аны бозып күрсәтергә, төрле ярлыклар тагырга тырышуларга нокта куелды. Бу зур җиңү, бу дөньяның тануы. Моның өчен тырышырга да кирәк иде, хезмәт тә итәргә кирәк иде. Шуңа күрә киләчәктә дә мондый гамәлләр, Аллаһ теләсә, эшләнергә тиеш.

Инде барыбызны да борчыган мәсьәлә, сүз дә юк, туган телебезне сакларга кирәк. Бу проблема барлык милләтләргә дә кагыла. Чөнки билгеле булганча, кешелек дөньясында глобальләшү процессын туктатып булмый. Ул кешеләрдән, философларның әйтүе буенча, тормый. Аның үз юлы бар, бара, аның үз табигате. Ә инде шунда югалып калмау, анысы безнең эш. Шуңа күрә татар телен саклап калу беренче съездан ук ул безне борчый, һаман да борчыячак. Аның безне борчуы безнең әле шундый хисләребезнең саклануы. Шул ук вакытта нәрсә генә әйтмик, үзгәртеп кору елларында бит нәрсәдән башланды – Казанда тулы булмаган бер татар мәктәбе калган иде. Моны онытырга ярамый. Ул җиңел булмады. Казан урамнарында татарча сөйләшергә кешеләр ояла иде. Без боларны барысын да үз күзләребез белән күрдек. Без 10 ел татарча укып, институтка керергә рус телендә экзаменнар бирә идек. Җәй буе татар балалары бит инде без, экзаменга әзерләнеп, китапларны тәҗемә ясый идек.

Мин ни өчен әйтәм. Менә бу нисбәттән соңгы арада Россия Президенты Владимир Владимирович Путин күптән түгел Йошкар-Ола шәһәрендә чыгыш ясады, ул чыгыш ясаганнан соң аңлап бетерер-бетермәс көе, матбугат чараларының вәкилләре дә монда, дөресен генә әйткәндә башка төрле фаразлар кора башладылар. Мин әйтер идем, дикъкать белән карагыз. Россия Президенты чыгышында сүз Россиядә яшәүче милләтләрнең туган телен кыскарту турында бармады. Гомумән, ул аны кагылмады.

Әйтер идем, киресенчә, һәр халыкның туган теле, аның хокукы бар, конституцион хокук, аның белән шөгыльләнергә тиеш, белергә тиеш, аның турында кайгыртырга кирәк. Аның, дөресен әйткәндә, борчылуы Рәсәйдә инде дәүләт теле булган рус телен дә югалтулары әз түгел. Шуларга игътибар итте. Сүз дә юк, алар безнең барыбыздан да тора. Аларны инде бүген дә уртага салып сөйләшеп, Рәсәй стандартлары буенча бу мәсьәләләр каралачак. Минем уйлавым буенча, сез инде Энгель Нәваповичны сизеп торасыз, татар телен саклау мәсьәләсендә куя торган хезмәтләре, тырышлыгы ул аны минем әйтүем буенча җентекләп сезгә бүген аңлатып бирер диеп ышанабыз.

Без, дөресен генә әйткәндә, беләбез бу проблемаларны. Хәзер яңа стандартлар тагын барлыкка килергә мөмкин. Аны булмас дип тә әйтеп булмый. Белем бирү системасы, аның ысуллары киләчәктә 15-20ны да әйтергә мөмкин, бик каты үзгәрәчәк. Дөресен генә әйткәндә, менә бу саннар теориясенә нигезләнгән информация бүгенге көнне безгә булмас эш кебек тоела, ләкин 15-20 елда бу безнең дөнья буенча барыбызны да яулап алачак. Менә шушы бара торган процессларны искә алып, әле бик күп уйлашасы бар, тагын да ничек итеп телебезне саклап калырга.

Кичә генә бик күп кунакларыбызны телевидениедән карап утырдым мин. Румыниядән килгән делегатыбыз Абдрахманова шәп итеп әйтеп куйды: “Барсын да эшләргә кирәк, тырышырга кирәк, но гаиләдә сөйләшергә кирәк татарча”, -дип. Бик зур рәхмәт! Чөнки бу нигезе. Әгәр дә үзебез гаиләдә татар телендә сөйләшергә микән, нәрсә булыр икән дигән уйларга төшәбез икән, ул чагында нәрсә турында безгә сөйләшергә кала. Гаиләдән башларга, балалар бакчасыннан башларга.

Безнең туган телебезне бүген сәгатьләр белән кысу юк. Шуңа күрә үзебездән тора бу нәрсә, татарлардан тора татар теле турында сүз барганда. Без беләбез, тотынсак, без эшли алабыз. Шуңа күрә бу безнең киләчәгебез, киләчәкнең дә киләчәге. Шуңа күрә бөтен акылыбызны туплап, бу мәсьәләләр белән шөгыльләнергә кирәк һәм, Аллабирса, шөгыльләнергә язсын әле. Бу барыбызның да бурычы.

Менә әйтәсем килә, эшләсәк була. Рус кешесенең туган теле бар, татар халкының туган теле бар, башка милләтләрнең туган теле бар. Боларны аңлап, аларга төрле яктан ярдәм күрсәтергә кирәк. Ни өчен, әйтәсем килә. Менә республикада безнең чуваш, мари, удмурт, мордва һәм башка телләрдә белем бирүче һәм бу телләрне өйрәтүче 148 мәктәп эшли. Ул, бәлкем, күбрәк тә кирәктер. Аның әле үзләре шаярып та әйтәдер инде үзара, Татарстанда без, мисал өчен әйтәм, удмурт телен яхшырак алабыз, үзебезгә караганда дип. Алай дип әйтү тоже дөрес түгел. Чөнки андагы удмуртларны, башка халыкларыбызны яхшырак эшләргә өнди дип әйтер идем.

Ә якшәмбе мәктәпләре бездә Татарстанда 25 милләт телендә дәресләр бара. Төрле мөмкинлекләрдән безгә яхшылап файдаланырга кирәк. Шушы очрашудан файдаланып, сез конгресс җитәкчеләре һәр төбәктә Рәсәй күләмендә әйтәм, чит илләрдә башкача шартлар, сез бит анда эшлисез, налогоплательщиклар, анда сезнең иҗтимагый оешмаларыгыз, бу мәсьәләләрне ныклап куярга кирәк. Кайткач, әйтергә дә мөмкин, менә Татарстанда татар теле турында гына сүз бармый, Татарстанда күпме милли мәктәпләр чын шул милләтнең туган телендә эшли. Эшләп була, аны килеп карарга була. Моның белән инде өлкәләр танышалар.

Бу барыбызның өчен дә безнең Конституцион хокукыбыз. Беркем бернәсә белән тыймый. Стандартлар алар барлыкка килер, чөнки ил буенча ул бар да, аны гамәлгә салырга кирәк. Ләкин “туган телне өйрәнмәгез, туган тел булмасын” дигән андый сәясәт юк илдә, шуны әйтәсем килә. Республикабызда инде аны әйтеп тә торасы юк. Башка телләргә дә шарт тудырырга кирәк. Аннан уйларга кирәк. менә уртак гаиләләр бар, башкасы бар. Кайчакта сөенеп куясың, үз телләре белән синең белән исәнләшүләре, рәхәтләнеп көлеп җибәрүләре үз телеңдә җавап биргәчтен. Без бит тере кешеләр, шуңа күрә барсыда йөрәк аша уза. Шулар турында Энгель Нәвапович үз чыгышында тагын җентекләп әйтәчәк.

Минем әйтәсем килә, бүген дә ул мәсьәлә күтәрелде, ислам диненең роле турында. Күпме балаларыбыз хәзер якшәмбе мәктәпләрендә укыйлар, мәдрәсәләрдә укыйлар. Татар телен мин дөрес гамәл дип саныйм. Татар телендә безнең җомга намазлары укыла. Аңлатырга кирәк бит, замана бит башка. Бик мөһиме, бөтен мәчетләрне без татар телендә бара икән, дога кылулары, намазларыбыз, куйдың синхронный тәрҗемә, киеп куйды аңлап бетермәгән кеше, рәхәтләнеп тыңлап утыра. Барсы да кәнәгать. Бу кулдан килми торган эш түгел. Безгә шуның турында уйлап, моны эшләргә кирәк. Гомумән, мин әйтер идем, сез бергәләп, кулга кул тотынышып эшләргә тиеш. Беркайда, бернинди мәсьәлә килеп чыгарга тиеш түгел. Әгәр дә каршылык килеп чыга икән, кем булыр конгрессның җитәкчесе, анысын сез хәл итәрсез. Илдар син монда утырасың, бездән депутат. Мин ни өчен әйтәм, сез гаепле буласыз, кайда да, ниндидер аңлашынмаучылык килеп чыга тора булмасын. Бөтен конгресс кул чапты, шуңа күрә сезнең хәзер башка чарагыз юк.

Әйтеп китәр идем шул ук вакытта, Татарстан җирлегендә ирекле Болгар дәүләтенең хәзерге Рәсәй җирлегендә ирекле рәвештә Ислам динен кабул итүе безнең бу мирасыбызны торгызу, аның бөтен дөньяның тануы дип әйтер идем. Бәхәсләр күп булды Болгар академиясен кая куярга микән дип. Шул ук вакытта моның башка урыны юк. Тарихи урын ул. Кайда гына бүген Ислам академиясен төземә, авырлыклар бар, чөнки без 70 ел динсез яшәргә маташтык. Диннең үлемсез икәнен менә аңладык инде. үзгәртеп-кору еллары башлангачтын, бездә калган 123 мәчет, хәзер инде 2 меңгә якын мәчет һәм башка храмнар бар. Менә үзгәрешләр бар ул. Ул казанышы хәзерге замананың.

Шуңа күрә безнең мөфти хәзрәтләребез Тәлгать Таҗетдин, Равил Гайнетдин, Камил хәзрәт инде бөтен нәзарәтләр боларга карыйлар, Кавказдан башка. Алар ризалык биреп, кулга-кул тотышып, ә шулай булырга тиеш, башкача булырга мөмкин түгел. Сез акыллы, халкыбызга хезмәт итә торган, итәргә тиешле әһелләр, ул дин әһелләре. Шуңа күрә белемле кешеләр сайлап алып, быел сентябрь башында, Аллабирса, беренче уку елы бер ел эчендә төзелеп беткән, Россиянең тарихында беренче мәртәбә Болгар Ислам академиясе эшли башлый. Бу зур казаныш.

Рөстәм Нургалиевич указ подписать иткәндә, ул шулай куя инде бурычны, бер елда эшләп бетерергә иде моны дип, мин аңа үзем ышанып бетмәгән идем. Безгә йөкләнде ул, безнең фондка. Без аны иртәрәк тә әле эшләп бетереп куйдык. Сыйфаты да, башка әйбере дә бар. Бүген бар да әзер. Бу эшкә тотынырга. Чөнки мәдрәсәләребез бар, якшәмбе мәктәпләребез бар, Рәсәй төбәкләрендә ислам университетлары бар, шул ук хисаптан, Казанда да бар.

Барыбер табыла егетләр, нәрсәдәндер башларга кирәк иде. Уфада булган бу мәсьәләне караган очрашуда В.В.Путин әйткән иде: “Ислам динендә, ул чыннан да шулай, белем алу системасы юк ул”, - диеп. Юк ул. Бүгенге көндә юк. Мәдрәсәдән алып, иң югары академик, доктор булырга мөмкинлек юк иде. Беренче мәртәбә тарихта бу. Менә шушы эшкә без тотындык. Шуңа күрә төбәкләрдә нинди вәкилләр бар, чит илләрдә һ.б. укырга телиләрме, аннары укытучылар булып килергә уйлыйлармы, барсын да карагыз. Бу безнең уртак эшебез. Монда башка юнәлеш юк. Без моңа тотындык. Әле без моңа тотынып, булдырып чыкмаган эшләр юк. Аллабирса, бар д атәртиптә булыр.

Хөрмәтле съезд делегатлары, республикабыз җәмәгатьчелеге, барыбызны да борчый торган бик җитди мәсьәлә. Ул да булса 2007 нче елда федераль закон дәрәҗәсендә кабул ителгән Шартнамәнең язмышы турында кайбер фикерләр. Бүгенге форсаттан файдаланып, бу вакыйгаларның бит мин эчендә кайнаган шаһит. Әле 90нчы еллардан башлап инде кайбер аңлатма бирү урынлы дип саныйм.

Билгеле булганча, вакыт узган саен дәһшәтле 90нчы елларда үзгәртеп-кору чорда барлыкка килгән. Россия Федерациясе белән, дәүләт хакимият органнары белән Татарстан Республикасы дәүләт хакимият органнары арасында хезмәт алмашы һәм вәкаләтләр бүлешү турындагы 94 елгы Шартнамә, мин әйтер идем, бу илнең язмышын хәл итте, Рәсәй Федерациясенең язмышын хәл итте. Моны мин генә әйтмим, моны сез генә әйтмисез. Моны бүген әйтәләр дәүләт җитәкчеләре дә, галимнәр дә әйтәләр, сәясәтчеләр. Ул чыннан да шулай. Вакыт узган саен моның әһәмияте тагын да арта бара.

Ул бит безнең акылыбыз җитеп, зур ил турында кайгыртып, калган мәсьәләләребез. Анда сүз дә юк. Ул чагында без, катлаулы вакытта бу Шартнамәдә 94нче елда бик күп икътисадый мәсьәләләр бар иде. 13ләп икътисадый килешүләр генә бар иде дәүләт җитәкчеләре белән, правительствосы белән. Әле бу президент подписеннән башка, минем әйтәсем килә. 13 ел эчендә, 94нче елда кабул ителгән Шартнамәнең эшләве нәтиҗәсендә күп мәсьәләләр, икътисадка кагылышлылары, алар хәл ителделәр. Шуңа күрә аның вакыты җитте. Без анда 10 ел дип тә тормадык. 13 ел вакыт узганнан соң, Шартнамәнең эчтәлеген караганнан соң, без бергәләп, бер пространство дип әйтәбез инде, эшли башладык, җитәкче органнар белән, гомумән федератив дәүләттә.

Мин сезгә әйтим, бу узган ел, узган вакыт дип әйтер идем. Бу федератив дәүләтнең әкренләп аякка басуы, ләкин монда Татарстанның гаять зур роле. Әгәр дә шушындый адымнар булмаган булса, әле беренче мәртәбә үз тормышыбызда, яңа тормышта, дөньялыкның яңалыгында, инде демократик дәүләт төзергә омтылып яшибез икән, революцион хәлләр үткәннән соң, 90нчы елларда, аны без үтәргә тиеш идек бу елны.

Ни өчен 2017 нче елгы Шартнамә барлыкка килде? Күп кенә икътисадый мәсьәләләр инде хәл ителгәннәнсоң, җайга салынганнан соң, сез беләсез, В.В. Путин безгә килгәч президент булып сайланырга, без сөйләшеп яңа программа кабул иттек, Татарстанны үстерү турында, чөнки без бит әле бөтен кысага кереп бетмәгән идек. Аларны ул чагында ул кабул итте. Без әле шуннан соң тагын 3 еллык программа алып, шулай куйдык мәсьәләне. Соңгы елларда Рәсәй Федерациясе бюджеты белән файдаланмадык, Рәсәйдә үтә торган кайбер программалар белән файдалана алмадык. Шуңа күрә бу уйланып, киңәшләшеп эшләнгән эш булды.

2007 нче елның Шартнамәсе барлыкка килүе аның, кызганычка каршы, аңлату да бәлки җитеп бетмидер безнең тарафтан да. Аның эчтәлеген ачып карасагыз, анда бернинди дә икътисадый сораулар күтәрү мәсьәләләре куелмаган. Менә кайчагында әйтәбез бит инде, кайбер төбәкләрдә ризасызлык белдерәләр, Татарстанга шушындый караш ,ул файдалана дип. 2007 нче елгы Шартнамәдә хокукый мәсьәләләрдән башка икътисадый мәсьәләләр юк. Аны бүген дә алып карасагыз була. Хокукый мәсьәләләр бар. Алар 2007 нче елда Шартнамәне кабул иткәннән соң, дөресен генә әйткәндә, барысы да хәл ителмәделәр. Менә инде хәзер 10 ел вакыт узды. Анда безнең хокукый Конституциягә кагылышлы катлаулы мәсьәләләр бар.

Менә “син шулай эшлә”, кем генә әйтмәсен моны, мин шулай эшлим, менә шулай булса, менә шулай була дип, әле хәзер генә аның җавабы да юк. шуңа да карамастан, безнең хокукый мәсьәләләрдә алга барыш бар 10 ел эчендә. Шул ук вакытта безгә онытырга ярамый, кемнедер гаепләргә дә ярамый. Безнең бит Конституциябез бер ел Россия Конституциясеннән алда төзелде, алда кабул ителде. Ул бер-берсенә тәңгәл килергә мөмкин түгел иде. Татарстан Конституциясе бер ел алдан кабул ителгән икән, Рәсәй Конституциясе 1993 елда кабул ителгән. Ул бит безнең Конституциядән чыгып эшләнгән эш түгел. Конституцион собранияләр булды, башкасы булды. Анда безнең күп кенә вәгъдәләребез дә булды. Аның чоры шундый иде, сәясәт чоры иде.

Шуңа күрә монда икътисад турында сүз бармый. Шул ук вакытта ике Конституцияне якынлаштыру хәрәкәте ул инде барыбызны да борчый. Ул көн тәртибендә. Сез инде беләсез, татар халыклары съездында да мин үземнең фикеремне әйткән идем. Безгә хәзерге вакытта федераль үзәк белән утырып, аның вәкилләре белән утырып, Казанда булсынмы ул, Мәскәүдә булсынмы, менә бу гади булмаган, тагын бер кабат әйтәм, гаятъ катлаулы хокукый мәсьәләләрне ике конституциягә тәңгәл килми торган хокукый мәсьәләләрне уртага салып сөйләшергә кирәк. Шушы ачыклыкны кертү хәзер зарур дип әйтер идем.

Президентыбыз бу мәсьәләләрдә хәзерге вакытта фикер алышулар алып бара. Минем уйлавым буенча, бу мәсьәләләргә тотынырбыз, уртак тел табарбыз дип. Мин ни өчен әйтәм, безнең иң катлаулы чорларда, ул безнең буын кешеләренең бигрәк тә хәтерендә, Россия Федерациясен сәяси һәм икътисадый яктан ныгытуга омтылышыбыз татар халкының, Татарстанның тормышчан уй-фикер һәм конкрет эшләребез белән безнең бу чорда раслана. Моңа инде ачык күз белән карарга кирәк. Күреп торабыз һәр көнне дөньяда нинди хәрәкәтләр була, Рәсәйгә карашлар үзгәреп тора, нинди генә чаралар күрергә теләмиләр, көчле Россияне күрәсе килмиләр. Шуңа күрә безнең барыбыз өчен дә күәтле, абруйлы Россия Федерациясе кирәк. Демократик эчтәлек белән, дөнья күләмендә таныла торган федератив дәүләт кирәк. Без моның өстендә бергәләп эшләргә тиеш. Ул әйттем дә үттем белән генә булмый. Бигрәк тә үзегез күреп торасыз бит, бер Татарстан белән генә нинди мәсьәләләр барлыгын.

Шул ук вакытта аек акыл белән, түземлелек белән эш иткәндә, Аллабирса, бу мәсьәләләр дә хәл ителәчәк. Моңарчы узган съездларда без уртак фикрегә килеп, милләт үсеше өчен кирәкле карарларны бердәм кабул итүгә ирешә алдык сезнең белән. Бу юлы да конгрессның эше нәтиҗәле булуына минем шигем юк. Халык әйтсә – хак әйтер. Бер очрашу – үзе бер гомер ул. Баргызга да уңышлар, саулык-сәламәтлек телим! Рәхмәт үзегезгә!

Рәислек итүче: Бик зур рәхмәт, Минтимер Шәрипович, чыгышыгыз өчен, фикерләр өчен! Киңәләшеп аласы бар. Тәнәфес игълан итәргә вакыт җитә, регламент дигән сүз бар. Ике сәгать ярым безнең вакыт бар. Сәгать өчтә тагын җыелышабыз дип килештек бит инде программа нигезендә. Без инде обедны 10-15 минутка кыскартсак. Менә безнең кунагыбыз бар – **Ильясов Ремзи Ильяс** улы. Ул Кырым татар халкының Кырым регионнары хәрәкәте башлыгы. Аңарга тәбрикләү өчен кыска гына сүз бирәбез һәм аннары тәнәфес игълан итәрбез. Ә беренче итеп тәнәфестән соң Илдар Гыльметдиновка сүзне бирербез дә, аның белән чыгышларны башлап җибәрербез. Ризалашасызмы? Менә яхшы. Рәхим итегез, Ремзи Ильясович!

**Ремзи Ильясов:** Бисмилләәһир-рахмәәнир-рахииим. Әссәләмәгәләйкүм үә рахмәтуллаһ үә бәракәтүһ. Хөрмәтле Рөстәм Нургалиевич, Минтимер Шәрипович, хөрмәтле Фәрит Хәйруллович һәм Ринат Зиннурович! Хөрмәтле татар халкы вәкилләре, туганнар һәм дуслар! Сезне татар халкы өчен зур әһәмияткә ия булган VI съезд белән котлыйм. Мөхтәрәм кардәшләр, дин кардәшләр, хөрмәтле әфәнделәр вә ханымнар!

Добрый день все участникам Всемирного конгресса татар, дорогие гости и приглашенные! Прежде всего сердечно приветствую вас поистине теплым, душевным, открытым крымско-татарским братским пожеланием. Мира вам и милость Аллаха и его благословение.

Я не раз отмечал, что этнокультурное объединение – это ненаучное общество или академия, а большой политический или социальный организм, где полностью используя их потенциал возможно полноценно и эффективно содействовать укреплению исторически сложившихся единства в нашем государстве, особенно на фоне негативных мировых тенденций и вызовов, а также напряженных с ними рисков.

Всемирный конгресс татар внес существенный вклад в дело сохранения и развития национальной идентичности татар. Сегодня татарский мир и Татарстан невозможно представить друг без друга. Именно этот фактор является основой стабильности, залогом благополучия и мощным фактором процветания. Последовательно реализуя поставленные задачи стоит отметить, что Всемирный конгресс татар не забывал и о крымских татарах, внеся свой достойный вклад в консолидацию крымско-татарского сообщества. К сожалению, самопровозглашенная украинская власть до сегодняшнего дня всячески стремится максимально обратить обстановку межнациональной сфере в Крыму. А для достижения своих преступных целей она предпочла тактику, которая заключается в том, чтобы противопоставить крымских татар представителям других народов и этнических групп, проживающих в Республике Крым.

Практические усилия, которые были осуществлены руководством Татарстана и Исполкомом Всемирного конгресса татар не простом, я бы сказал чрезвычайно важном периоде 2014 года были востребованы. Тот факт, что в сложных условиях в международной обстановке нам своместно удалось предотвратить втягивание крымско-татарского народа в украинский конфликт, надо рассматривать как самое ценное для достижения нашего совместного турда.

Из справедливости ради нужно сказать, что в этой большой совместно проводимой работе большая роль принадлежит Президенту Республики Татарстан Рустаму Нургалиевичу Минниханову, талантливому руководителю, человеку открытой души, Аппарату Президента Республики Татарстан, а также депутатам Государственного Совета Республики Татарстан во главе с его председателем, очень уважаемым и известным в Европе парламентариям Мухаметшиным Фаридом Хайрулловичем.

Выражаю признательность Ринату Зиннуровичу Закирову и всему коллективу Исполкома Всемирного конгресса татар за неизменную поддержку Крыма и крымско-татарского народа, неравнодушное отношение к его настоящему и будущему.

Уважаемые участники съезда, как известно, крымско-татарский народ в прошедшем столетии испытал на себе много горя, лишения и несправедливости. Завершением их стала тотальная депортация со своей исторической родины. После полувека скитаний крымские татары вернулись домой на родную землю. Тяжелым трудом, потом и слезами вопреки хорошо организованному противодействие украинской власти приходилось заново добывать свое наследие.

Благодаря сплоченности и воле мы смогли возродить свои национальные символы и традиции, которые стали неотъемлемыми атрибутами крымско-татарского народа, демонстрирующим его единство, самоидентификацию, преемственность поколений. Россия не забыла о трагической судьбе крымско-татарского народа. А жизнь показала, что восстановление исторической справедливости и снятия огульных обвинений, которых крымско-татарский народ ждал долгих 70 лет, произошли тогда, когда Республика Крым тала полноправным субъектом Российской Федерации. В Федеральном уровне принято решение о придании нашему языку статуса государственного, а через месяц Владимир Владимирович Путин издал указ о реабилитации крымско-татарского народа.

Перед Крымом и особенно перед руководством Крыма С.В.Аксеновым и В.А. Константиновым, пользующихся непреклонным авторитетом у крымчан, при наличии санкций и колоссального внешнего давления стоят чрезвычайно серьезные задачи – добиться развития Крыма, решение жизненно важным проблем крымчан и крымско-татарского народа, понесшего в результате депортаций и насильственного удержания невосполнимые потери. В этом направлении сделаны серьезные шаги.

Дорогие друзья, братья! Помню 90-е годы прошлого столетия. С каким переживанием и трепетом мы наблюдали за Татарстаном. Время было и опасное и тяжелое, договоренности хрупкие. Но вы вышли из положения с честью и достоинством. И сегодняшние реалии подтверждают правильность выбора Татарстана. Уверен, вы преодолеете все трудности, найдете компромиссы и продолжите свое развитие. И в этом вопросе мы, крымские татары, должны с Татарстана брать пример. Об этом лично мне наш президент В.В. Путин сказал еще 16 мая 2014 года.

Дорогие братья, учитывая духовную близость, кровную близость наших народов, также в целях укрепления наших традиционных культурных связей предлагаю вам рассмотреть также вопрос о подписании соглашения между Всемирным конгрессом татар и межрегиональным общественным движением крымско-татарского народа «Къырым». Я уверен, практика показывает, что в результате продуманной целенаправленной работы максимально мобилизовать имеющиеся ресурсы и созидательный потенциал наших народов, мы добъемся мобильной и действенной формы сотрудничества, которая позволит оперативно решать возникающие задачи, представляющий взаимный интерес.

Желаю успехов во всех делах во благо Татарстана и России, здоровья, добра, благополучия и настойчивости. Да поможет Аллах в наших добрых намерениях! Конгресска уңышлар телим. Бергә булыйк, бердәм булыйк!

В заключении я получил материалы, где кратко ознакомился с исторической судьбой татар. Я хочу передать в Президиум совершенно новую книгу “История происхождения крымких татар”. Я думаю, когда-нибудь мы напишем общую историю татарского мира.

Рәислек итүче: Спасибо большое! Бик зур рәхмәт! Хөрмәтле съезд делегатлары! Съездның беренче өлешен шушылай итеп тәмамларга дигән сүз бар. Регламентны бозучылар әз булмады. Төшке ашны ашаганнан соң ипләп кенә, яңа көч белән һәрбер кешегә 5 минутлык вакыт бирәбез. Алып килгән тәкъдимнәрегезне, фикерләрегезне, тәнкыйтьләрегезне ишетергә көтәбез. Язып алырбыз, бергәләп аларны дөньяга ашырырбыз. Бүген сәгать 15.00 менә шушы залда икенче өлешен башлыйбыз. Тәмле булсын ашларыгыз. Тәнәфес.

ТӨШКЕ АШ